
PARATHËNIE 


Rrëfimi i Bhagavad Gita gjendet brenda diku në 
mes të Epit më të famshëm Hindas, 
Mahabharata dhe konsiderohet ndër tregimet 
më të vjetra në botë, me lashtësi prej afro 5000 
vitesh. 


Mahabharata është një tregim për luftën 
ndërmjet disa familjeve më të mëdha dhe më të 
rëndësishme të asaj kohe në Indi. 


I tërë Epi është rrëfyer në mënyrë simbolike 
përmes përplasjes së forcave progresive me ato 
regresive, pozitive me ato negative, përkatësisht 
përmes luftës të së mirës kundër të keqes, të 
drejtës kundër të padrejtës me mesazhin 
jashtëkohor, gjithëkohor, që vlen për të gjitha 
kohërat. Epi është shkruar në 2400 vargje dhe 
konsiderohet si poema më e gjatë në botë, e cila 


7 





Bhagavad Gita 


gjatë rrjedhës së kohës është zgjeruar deri në 
afro 100.000 vargje. 

Pas vdekjes së Mbretit Pandu, fronin e tij e 
trashëgon i vëllai i tij Dhritarashtra, i verbër, i cili 
merr përgjegjësinë për t'i rritur, ngritur dhe 
edukuar 5 vllëzërit e Pandavas, së bashku me 
100 fëmijet e tij. Gjatë zhvillimit, pesë vllëzërit e 
Pandavas marrin tipare karakteri me më shumë 
virtyte, heroizëm dhe me konsekuencë. 
Duryodhana, i biri më i madh i mbretit 
Dhritarashtra, nga xhelozia mbushet me mllef 
dhe planifikon t'i eliminojë bijtë e Pandavas. 
Nga xhelozia e sfidon Yudhisthiran vëllanë më 
të madh të Pandavas, gjatë një loje shahu, së 
bashku me njerin nga kushërinjtë e tij Sakuni-n, 
në mënyrë që përmes një diversioni të fitojë 
lojën. Caktohet basti sipas të cilit ai që humb 
lojën detyrohet të heqë dorë nga Mbretëria dhe 
të largohet në pyll në një kohëzgjatje prej 12 
vitesh, dhe në këtë mënyrë përmes këtij 
komploti kjo ndodh, 5 vëllezërit Pandavas 
detyrohen të marrin malin. 

Pas 12 vitesh Yudhisthira me vëllëzërit e tij 
kthehen dhe e kërkojnë gjysmën e Mbretërisë e 
cila u takon sipas trashigimisë. 


Mirëpo, Doryodhana nuk pranon. Në këtë 
kontekst ndërhyjnë antarët më të vjetër të 
familjes dhe përpiqen të ndërmjetësojnë, por pa 
sukses. Edhe Krishna, i dërguari i Perëndisë i cili 
është kushëri i vëllezërve të Pandu-s, përpiqet ta 
gjejë një zgjidhje, por nuk arrin asnjë rezultat. 
Kështu, edhe shumë mbretër të tjerë marrin 
pjesë në përpjekjet për zgjidhjen e këtij problemi, 
por çështja komplikohet nga acarimi i raporteve 
saqë krijohet gjendja për shpërthimin e një lufte 
shumë të madhe e të përgjakshme në të cilën 
marrin pjesë kushërinjtë e ndarë në dy taborre 
armiqësore. Të dy palët kërkojnë që Krishna të 
marrë pjesë në anën e tyre. Krishna nuk pranon 
që vetë të marrë pjesë në luftë, por e lë në 
dispozicion armatën e tij dhe kv të jetë 
vetëm si këshilltar. 


Duryodhana e merr ushtrinë e tij, kurse Arjuna, 
vëllai mëi fuqishëm i Pandavas e merr Krishnën 


” këshilltar dhe grahës të karrocës së tij. 

Bhagavad Gita është një pjesë e Mahabharata-s, 
e cila zë vend diku nga mesi dhe ka më shumë 
se 700 vargje. Për here të parë është gjetur e 
ndarë nga Epi Mahabharata si tërësi në vete në 
shekullin e 7-të, në formë komentari nga 
mjeshtri i madh spiritual Adi Shankara. . 

Në Bhagavad Gita kemi esencën e gjithë diturive 
që parashtrohen në një pjesë të Veda-ve që 
quhen Upanishad, që janë thelbi i mësimeve 
mistike të filozofisë prandaj edhe janë të 
vështira për t'i kuptuuar, ndaj shtrohet nevoja e 
komentarëve , për shpjegim më të plotë dhe të 
detajuar për hulumtuesin në këtë fushë të 
diturisë. 


Krishna në Bhagavad Gita e bën këtë, ky është 
komentar në një gjuhë më të thjeshtuar, për 
njeriun e zakonshëm, që ai të kuptojë sa ma mirë 
principet spirituale, ai i shpjegon ushtarit dhe 
shokut të tij, Arjuna (Argjuna) këtë dije pas 
kërkesës së tij për ta mësuar të vërtetën, në çastet 
më të vështira të jetës së tij. 

Këtu dituria shpalohet vetëm atëherë kur 
studenti e kërkon sinqerisht ndërsa mësuesi i tij 
ia zbulon, duke u hapur ndaj tij. 

E gjithë Bhagavada Gita përbëhet nga 18 kapituj, 
të organizuar në 3 grupe me nga 6 kapituj. 


Në Upanishada ka kuptime të thella, të quajtura 
Mahavakja, njëra ndër kryesoret është “AHAM 
BRAHMA SMI ” që në fakt domethënë “ti je ajo”. 
Kjo shërben si bazë për organizimin e 
Bhagavada Gita në tre grupe. 


Grupi i parë përfshin kapitujt 1-6 dhe shpjegon 
“AHAM-in” (Ti), 

Grupi i dytë përfshinë, kapitujt 7-12 dhe 
shpjegon “BRAHMA-n”, apo ( natyrën e 
vërtetë ), dhe Grupi i tretë përfshinë kapitujt 13- 
18 dhe shpjegon “ASMI-n”, përkatësisht 
raportin ndërmjet individuales dhe universales. 

SHËNIME MBI PËRKTHIMIN 


Gjatë përkthimit disa fjalë nga origjinali në 
Sanskrit janë vendosur ashtu siç janë në 
origjinal. Këtë praktikë e kemi zbatuar duke u 
bazuar në shumë përkthime të gjuhëve të tjera 
bazuar në natyrën e fjalëve të cilat në fakt nuk 
mund të përkthehen në asnjë gjuhë, prandaj 
përdoren ashtu siç janë. Është fjala sidomos për 
shprehjet: 

Atma - Shpirti hyjnor ose burimi i vetëdijës së 
njeriut. 


Brahman - e vërteta absolute ose vetëdija 
absolute universale. 


Karma - kuptimi i reinkarnimit përkatësisht i 
regjistrimit të veprimeve të mira dhe të këqija. 

Guru - mësues, përkatësisht mjeshtër spiritual. 
Yogi - aspirant spiritual. 


Sannyasin — personi që ka shkëputur 
marrëdhëniet me botën e jashtme. 


Ashram — vendi ku qëndron Guruja me studentët 
e tij. 


Guna — tri energji që përcaktojnë karakterin e 
njeriut. 


Yoga - nënkupton Shkencën, ose një fushë 
shkencore apo një degë të saj. 


Nirvana - gjendje e perfeksionit. 


Renuncimi - Tërheqja me vetëdije nga bota 
materiale. 

Maya - Nocioni që nënkupton arsyen përse 
njeriu nuk e njeh natyrën e tij të vërtetë, është një 
pengesë për realizimin. 


14 





Bhagavad Gita 


Rishi - janë njerëz që kanë jetuar para shumë 
kohe, dhe në meditim të thellë kanë realizuar 
dituritë të cilat i kemi trashiguar nga ata. 
Ananda —- gjendje e lumturisë absoulute, kjo 
është gjendja reale e shpirtit. 


Beteja zhvillohet në fushën e Kurukshetra, e cila 
në fakt është vend i shenjtë që simbolikisht 
nënkupton se si forcat e liga nuk e çmojnë as nuk 
e zgjedhin as vendin e as kohën. 

Lufta ka zgjatur 18 ditë dhe ka përfunduar me 
vdekjen e Duryodhama-s dhe me ngadhënjimin 
e plotë të vllëzërve Pandava. 


Rrëfimin e sjell Ved Vyasa, Rishi plak në formë 
të dialogut ndërmjet mbretit Dhritarashtra dhe 
Ministrit e grahësit të karrocës së tij Sanjaya, i cili 
shquhet për nga aftësia për të parë dhe dëgjuar 
nga largësia (” clairvoyance dhe clairaudience” ) 
prandaj arrin të tregojë gjithçka ç'ndodh në 
fushëbetejë. Përmes gojës së tij ne marim vesh në 
mënyrë të plotë të gjitha fjalët e Krishna-s dhe 
të Arjunë- s. 


15 





Bhagavad Gita 


Në Bhagavada Gita personazhi i Krishnës nuk 
shëmbëllen si individ, por qenie absolute, 
ndërsa Brahman si vetëdije universale, absolute. 
“Unë jam Brahman, brenda në këtë trup ka jetë 
jomortale (te pavdekshme) e cila as nuk 
shkatërrohet, as nuk humbet, unë jam e vërteta, 
dhe lumturia absolute, e amshueshme.” 
Krishna është reinkarnim hyjnor i Vishnu-s, 
Perëndisë të cilin e adhuron dhe e preferon 
kohë, nga mosdija dhe injoranca, jo rrallë e 
harron këtë fakt. 

KAPITULLI I PARË 


PIKËLLIMI I ARJUNËS 


“Më trego, Sanjaya çfarë po bëjnë bijtë e mi dhe 
bijtë e Pandus që janë tëbuar pranë fushëbetejës 
në Kurukshetra 2” pyet mbreti Dhritarashtra, 
ndërsa Sanjaya ia shpjegoi se si të dy armatat 
janë rreshtuar duke u bërë gati për luftë. 

Pastaj Arjuna i thotë Krishnës qe ta merrte 
karrocën dhe të hynte ndërmjet dy armatave për 
ta parë gjendjen më mire. Pastaj Arjuna i pa të 
gjithë, gjyshërit, mësuesit, vëllëzirit, 
kushërinjtë, shokët, miqtë dhe shumë fytyra të 
njohura dhe në këtë moment ndjeu dhimbje të 
madhe për të gjithë dhe pasi shprehu dhimbjen, 


BIBLIOTEKA SHZI SULEJMANI” 

Arjuna hodhi harkun dhe shigjetat e tij në tokë 
në mes të fushëbetejës. 

Pastaj u ul poshtë në karrocë me zemrën e 
ngarkuar plot vuajtje dhe pikëllim. 


Krishna, o Krishna, tani ndërsa po i shoh 
këta të afërmit e mi gjymtyrët po më dobësohen, 
goja po më mbushet me idhtësirë, Trupi po më 
dridhet. Flokët po më ngrihen përpjetë, në kokë 
po më duket se lëkura po më digjet, Harku, 
Gandiva, po më rrëshqet nga dora 
mendja po më lëviz rreth e rrotull. Nuk 
mundem më ... Krishna, po dëgjoj zëra të së 
keqesi Çfarë mund të shpresojmë pas vrasjes së 
fisnikëve2 Çfarë duam me fitoren, Perandorinë, 
apo gëzimin e tyre” QO Govinda, si mund të 
kënaqem dhe të ndiej lumturi,në jetën time, nëse 
të gjithë këta njerëz të mi, mësuesit, etërit, 
gjyshërit, xhaxhallarët, bijtë dhe vëllezërit, 
bashkëshortët e motrave, nipërit dhe 
kushërinjtë, falë të të cilëve jam këtu ku jam,, e 
ata të qëndrojnë gatitu, për betejë ,të rrezikojnë 
gjakun dhe pasurinë në luftë ndërmjet vetes. 
Ti o njohësi të gjitha gjërave o Krishna, më trego 
përse ata duhet të më vrasin2 Dhe a duhet t'i 

dëmtoj ata” Këtë asnjëherë nuk e dëshiroj ... Joti 
Kurrë kurrël Përse më duhet kjo fitoret Më 
duhet froni i tri botëve, Zotërim tokësor' 
Krishna, pasi t'i dëgjosh lutjet e të gjithë 
njerëzve, më trego se a mund të shpresojmë të 
jemi të lumtur nëse vrasim bijtë e 
Dhriterashtrës2 Më e ligë mund të jetë e keqja e 
të pabesëve, por nëse i vrasim, mëkati ynë do të 
jetë më i madh. Si është e mundur ta derdhim 
gjakun që na bashkon” Dhe a mund të ketë 
gëzim në vrasjen e të afërmëve7 Zemrat e tyre 
mund të shkelen vetëm me lakminë më të 
verbuar. Por, ata nuk shohin të keqen 
në thyerjen e lidhjeve të gjakut dhe s'shohin 
asnjë mëkat në tradhëtinë ndaj shokëve. 
Ndërsa, ne, me syçeltësi të qartë duke parë 
rrënojat e familjeve të degdisura si mbijetojnë a 
nuk duhet ta shmangim të ligën2- më thuaj O 
Krishnal 


E liga bie mbi familjet e thyera sepse zakonet 
janë harruar e veset po mbijetojnël Po ndyhen 
gratë kurse nga ligështia e tyre po shkaktohet 
përzierja e kasteve ... Krimi dhe ndëshkimi po 
degradon edhe viktimat, por ky është mallkim 

për shkatërruesit. Orizi dhe uji më nuk po 
ofrohen dhe nga kjo ligësi edhe paraardhësit po 
zvetënohen e çnderohen. Të kësaj natyre janë 
vrasësit e fisnikëve të lashtë, e të shenjtë, 
Morali është thyer e harruar. Por kjo sjell 
dënimin e merituari Dyshime, errësirë dhe ferri 
amshueshëm. 


Çfarë do të jetë krimi që po planifikoj o Krishna2 
Vrasja më e urryer, është vrasja e vëllezërvel 
- Më thuaj o Krishna 1 A jam vërtet aq lakmitar 
për madhështi” Më thuaj a duhet t'i lë fëmijët e 
këqinj të Dhriterashtra-s të vijnë me armatat e 
tyre, kundër meje në betejë” 


Unë nuk do të luftoj, nuk do t'i godas ata. 
Le të vijnë të më vrasin, kjo do të jetë më mirë. 

KAPITULLI I DYTË 


YOGA E DITURISË 


Krishna i tha Arjunës: 

Arjuna, në këtë orë të betejës, në çastin kur je 
gati për luftë, çfarë është një fjalim i tillë dhe a 
ia vlen që një njeri si ti të bisedojë për një 
përndritje, një trim i madh si ti, që nuk kërkon 
famën apo parajsën, çfarë dobësie është kjo e 
jotja2 Është diçka që nuk të përket ty, prandaj 
flake këtë frikë Arjuna dhe ngrihu në këmbët 
tua. 


Atëherë më trego 0 Krishna se cila është më e 


mira, a të fitohet apo të humbet lufta2 Unë nuk 
mund ta shpjegoj se çfarë është kjo dhembshuri 

që ndiej për ata. Është ky mashtrimi im apo 
dilema se cila është detyra ime, Krishna2... 

Të lutem o Krishna, më trego, sinqerisht dhe 
qartë se çfarë duhet të bëj2 Unë jam nxënësi yt, 
dishepulli yt, dhe e dorëzoj veten në duart tuaja, 
prandaj ma trego rrugën të lutem...tha Arjuna, 
duke iu drejtuar Krishnës drejtpërsëdrejti duke 
iu lutur për ndihmë. 


Krishna iu përgjigj: “Fjalëte tua janë të mençura 
përkatësisht të urta, por pikëllimi yt nuk vlen 
asgjë. Njeriu i urtë vërtet nuk vajton as për të 
gjallët e as për të vdekurit. 


Nuk ekziston koha në të cilën unë nuk kam 
jetuar e kjo vlen edhe për ata mbretër dhe nuk 
ekziston ardhmëria, nëse ajo nuk do të kuptohet 
në mënyrë të vërtetë. Njësoj si ky trup që kalon 
nëpër fëmijëri, rini, dhe pleqëri, po ashtu pas 
vdekjes kalon në një trup të ri, kështu që ata 
vijnë e shkojnë. Pranoje dhimbjen dhe 
kënaqësinë njësoj, prandaj pavdeksinë e 
meriton vetëm ai që e kupton këtë. 

Ajo që nuk ekziston nuk mund të jetë reale dhe 
ajo që është nuk mund mos të jetë.. 


Ata që e kanë të njohur këtë natyrë të realitetit, 
gjithashtu e njohin atë që ekziston dhe atë që 
është inekzistente. 


Realiteti që ngërthen universi është substancë që 
nuk mund të shkatërrohet dhe nuk ka forcë që 
mund ta ndryshojë atë që është e 
pandryshueshme. i 


Disa thonë se ky ATMAN (shpirt) shkatërrohet 
e disa të tjerë pohojnë se ky është shkaktari që 
e shkatërron, por as të parët as të dytët nuk dinë 
asgjë...Si mund të shkatërrohet dhe kush mund 
ta shkaterrojë të pashkatërrueshmen” 


Mësoje dhe kuptoje, Atman është i palindur 
prandaj kurrë nuk vdes, kurrë nuk përfundon 
dhe kurrë nuk fillon. E pavdekshmja është 
substancë që nuk lind kurrë, nuk ndryshon 
kurrë, prandaj si mund të vdesë2 Vetëm trupi 
vdes... 

Substanca që nuk mund të lëndohet apo vritet 
nga arma, që nuk mund të digjet nga zjarri, as të 
thahet nga ajri, as të laget nga uji është Atman. 
Atman nuk mund të manifestohet përmes 
shqisave apo të perceptohet nga mendja sepse 
nuk është subjekt që ndryshohet. 


Nëse e njeh këtë fenomen atëhere nuk ka vend 
për brengosje, por rrjedha e së cilës është e pa 
mundur të ndalet, pra është fjala për vdekjen. 
Nëse supozojmë se Atman është subjekt i lidhur 
me lindjen dhe vdekjen sërish nuk duhet të 
brengosesh dhe të të vijë keq, sepse vdekja është 
rezultati final për ate që ka lindur. 


Para se të lindin qëniet nuk perceptohen as 
manifestohen përmes shqisave njerëzore, 
ndërsa përgjatë jetës ndërmjet lindjes dhe 
vdekjes ata perceptohen dhe manifestohen. 
Ndërsa me vdekjen humbet edhe manifestimi 
shqisor prandaj nuk ka vend për pikëllim dhe 
brengosje. 

Egzistojnë disa që kanë parë dhe e kanë kuptuar 
Atman në misterin e vet ndërsa disa të tjerë 
vetëm mund të flasin për të në kuadër të 

aftësisë së tyre për ta kuptuar, disa të tjerë vetëm 
kanë dëgjuar për Atman nga të tjetrët, ndërsa 
disa të tjerëve ndokush mund t'u ketë shpjeguar, 
por nuk kanë kuptuar asnjë fjalë. 


Ajo që jeton brenda çdo qenie qëndron gjithnjë e 
pashkruar. Ti nuk duhet të hezitosh nga lufta , 
sepse një luftëtar si tie ka obligim dhe asgjë 
nuk është më fisnike se një luftë e drejtë. Të 
lumtur janë ata luftëtarë që kanë rast dhe 
mundësi ta bëjnë një luftë të tillë dhe dyert e 
parajsës janë të hapura për ata. 


Në qoftëse e refuzon këtë luftë të drejtë atëherë 
je duke iu shmangur obligimit tënd dhe je 
mëkatar dhe njëkohësisht i turpëruar sepse 
njerëzit do të flasin keq për një kohë shumë të 
gjatë, ndërsa për dikë që e vlerëson nderin, kjo 
është më keq se vetë vdekja. 


Mbretërit do të mendojne se frika të ka 
shmangur nga lufta dhe do të jesh i përbuzur 
edhe nga ata që të kanë admiruar aq shumë 
kohë. Edhe armiqtë do të shpifin lidhur me 
guximin tënd. Ata do t'i thonë fjalët që kurrë 

nuk duhet të thuhen, fjalët më të këqija që mund 
të dëgjohen. 


Nëse vdes do ta fitosh parajsën, nëse i mposht, 
do ta fitosh botën, prandaj ngrihu dhe vendos që 
të luftosh. Duhet ta kuptosh se kënaqësia e 
dhimbja, fitorja e humbja janë e njejta gjë, 
prandaj nisu në fushëbetejë, bëje këtë sepse nuk 
mund të humbësh dhe, as nuk do të bësh mëkat. 
Unë ta shpjegova natyrën e vërtetë të Atman-it 
dhe tani dëgjo për metodën e Karma Yoga dhe 
nëse e kupton dhe e përcjell do t'i thyesh 
vargonjtë e pengesave të cilat pengojnë aksionet 
tua. Në këtë Yoga edhe aksionet jo të plota nuk 
shkojnë krejtësisht dëm, kështu që, edhe 
praktika më e vogël e Karma Yoga do të të 
shpëtojë nga rrota e tmershme e lindjes dhe 
vdekjes. 


Ata që nuk kanë pengesa mund të lexojnë 
skriptat tona, por jo rrallë ata e mohojnë të 
vërtetën e brendshme. Ata janë robër të shumë 
dëshirave dhe të uritur për lajka dhe shpërblime, 
si edhe për parajsë, por në fakt nuk kuptojnë 
asgjë, përveç ligjeve të Karma-s dhe zinxhirëve 

të reinkarnimit. Ata që nuk janë të diskriminuar 
(te fokusuar brenda tyre), janë shumë të lidhur 
me kënaqësitë dhe shpërblimet e kësaj bote, si 
edhe për pushtet, dhe nuk janë në gjendje të 
koncentrohen sa duhet për atë durimin që e sjell 
njeriun në pozitë që ta absorbojë jetën deri në 
nivel të Hyjnisë. 


Veda-t na mësojnë për tri energjitë, Guna, si dhe 
funksionet e tyre. 

- Ti Arjuna duhet t'i mbizotërosh këto tri Guna. 
Duhet të lirohesh nga çifti i kundërshtive, dhe 
ta vendoshëh mendjen në qetësi. Të kesh kujdes 
të mos grumbullosh pasuri dhe ta përqëndrosh 
gjithnjë vemendjen vetëm në vetëdije të Atman- 
it. 


Kur i tërë vendi përmbytet, liqeni është i tepërt, 
atëherë njerëzit e arrirë dhe veda-t janë të tepërt. 


Ti ke të drejtë të punosh por për shkak të punës, 
nuk ke të drejtë të disponosh frytin e përpjekjeve 
tua. Pasioni për posedimin e fryteve të punës 
asnjëherë nuk duhet të jetë motivacioni primar 
për punë. 

Ti ke të drejtë për të punuar, por për shkak të 
punës, ti nuk duhet të lidhesh pas fryteve të 
punës tënde. Dëshira për këtë fryt kurrë nuk 
duhet të jetë motivacioni për punë. 


Kurrë mos lejo përtacinë po ashtu. 


Kryeje çdo aksion tëndin me zemër të fiksuar në 
Hyjnine Supreme. Hiq dorë nga lidhshmëritë 
për frytet e punës, gjithmonë rri në baraspeshë 
në sukses dhe dështim, sepse kjo baraspeshë e 
temperamentit është në të vërtetë kuptimi i 
Yoga-s. Puna e bërë në ankth sjell rezultate 
shumë më inferiore nga puna që bëhet pa ankth. 
Ata që punojnë me egoizëm janë të mjerë. 


Në dorëzim të vetvetes ti mund të. bëhesh i lire 
nga lidhshmëritë e veseve gjatë kësaj jete. 


Angazhoje veten me përkushtim që të arrish të 
sendërtohesh si Brahman. Pasi ta lidhësh 
zemrën me Brahman-in vepro, sepse ky është 
sekreti e jo në lidhshmërinë e aksionit. Kur e 
arrin harmoninë e dorëzimit të vetvetes, i urti 

heq dorë nga fryti i punës për të arritur 
përsosshmërinë. Atëherë arrihet liria nga 
lidhshmëria që sjellin lindja dhe vdekja, dhe 
kalohet, përkatësisht arrihet gjendja që është 
ngritur mbi të keqen. 


Atëherë kur intelekti yt e pastron vetveten nga 
mashtrimi, do të jesh indiferent ndaj rezultatit 
të veprimit aktual dhe të veprimit në të 
ardhmen. Në kohën aktuale intelekti është i 
hutuar nga konfuzioni i interpretimeve të 
konflikteve dhe kundërthënieve që iu bëhen 
librave të shenjtë. Kur intelekti arrin të 
qetësohet, të pushojë dhe të bëhet i 
qëndrueshëm jo konfuz dhe i hutuar, atëhere 
mund ta arrijë lidhjen me Atman-in. 


Atëherë Arjuna iu drejtua Krishna-s: “O Krishna 
si mund ta njoh njeriun, i cili vendosshmërisht 
është i përkushtuar dhe i predispozuar për 
Brahman 2 Si bisedon dhe si flet ky njeri i 
përsosur dhe ky shpirti iluminuar” Si ulet, si ec, 


si lëviz 2 

Këtyre pytjeve Krishna iu përgjigj” Ky e njeh 
lumturinë absolute (bliss) të Atman-it dhe nuk 
kërkon asgjë tjetër. Pasionet dhe dëshirat 
shkaktojnë vuajtje emocionale prandaj ai heq 
dorë nga pasionet e dëshirat dhe atë unë e quaj 
të përsosur, të iluminuar. 

Ai nuk tronditet nga fatkeqësitë e as nuk është i 
etur për lumturi. Ai është i lirë nga frika dhe nga 
zemërimi, është i lirë nga të gjitha llojet e 
pasioneve dhe dëshirave. Atë e quaj të arrirë, të 
përsosur dhe të iluminuar. 


Breshka mund t'i tërheqë gjymtyrët e saj brenda, 
ndërsa njeriu i arrirë mund t'i frenojë shqisat e 
tij, nje njeri të tillë unë e quaj të iluminuar. 


Ai që abstenon dhe orientohet kundër pasioneve 
e dëshirave, duke u shinangur larg tyre, e mban 
dëshirën brenda vetes, dhe njeriu që jeton në 
realitet i lë pasionet dhe dëshirat pas vetes. Edhe 
mendja që e njeh rrugëtimin mund të mos e 
tejet të pa disiplinuara. Por mendja e kthjellët i 
kontrollon ato, dhe ky tip njeriu e përqendron 

mendjen, duke e fiksuar në mua, unë atë e quaj 
të iluminuar. 


Duke menduar për objektet apo sendet, ti 
mundesh t'iu bashkangjitesh atyre dhe nëse u 
bashkangjitesh bëhesh jorezistent dhe nëse 
dorëzohesh kjo mund të të kthehet në zemërim. 
Nëse bëhesh i zëmëruar atëherë e çrregullon 
mendjen, dhe me mendjen e çrregulluar ti i 
harron mësimet e eksperiencës. Nëse harron 
mësimet nga përvoja ti e humb ndjenjën e 
diskriminimit pozitiv dhe në këtë mënyrë e 
humb qëllimin e vetëm të jetës tënde. 


Ndryshe njëriu i iluminuar i mbizotëron epshet 
dhe urrejtjen, ai ec lehtë në mes subjekteve me 
epshe dhe urrejtje. Kjo sepse i bindet Atman-it 
prandaj është i qetë dhe i lumtur, të cilit 
pikëllimi i shkrihet në një hapsirë të pastërt, në 
qetësinë e mendjes, i vendosur në paqe. 
Mendja e pakontrolluar, nuk e di që Atman-i 
është i pranishëm, prandaj ai nuk mund të 
meditojë ndërsa pa meditim nuk ka paqe dhe pa 
paqe nuk paramendohet lumturia. 


31 


Bhagavad Gita 


Era e lëviz anijen nga drejtimi i saj gjatë 
lundrimit, Era e shqisave e shpie njeriun larg 
drejtimit të duhur, dhe gjykimin larg nga pika 
ku njeriu mund t'i qetësojë shqisat dhe njeriun 
që nuk i nënshtrohet shqisave, unë e quaj njeri 
të iluminuar. 


Mendja e koncentruar është e zgjuar dhe ka 
njohuri për Atmar-in i cili është natë e errët për 
njeriun injorant. 

Injoranti është i zgjuar për jetën me ato sende 
për të cilat vlerëson dhe mendon se ato janë 
drita, ndërsa për njeriun e arrirë ajo është 
errësira. 


Uji derdhet gjatë tërë kohës në oqean, por oqeani 
nuk është fare i shqetësuar. 


Dëshira dhe pasioni arrijnë në mendjen e të urtit, 
por ai nuk shqetësohet prej tyre sepse i urti e 
njeh paqen ndërsa njeriu që i nënshtrohet epshit 
të vet nuk mund ta njohë paqen. Ai që e harron 
pasionin dhe dëshirën e njeh paqen dhe jeton 
pa qenë i uritur. Ai jeton i lirë nga egoja dhe lirë 
nga krenaria. 

Kjo gjendje mundëson të jesh i iluminuar në 
prezencën e Brahman-it, dhe njeriu nuk bën që 
ta humbë këtë sepse është në deziluzion kështu 
që, edhe në momentin kur vdes është i gjallë në 
gjendjen e iluminuar ndërsa Brahman-i dhe ai 
janë një, përkatësisht në unitet. 

KAPITULLI I TRETË 
KARMA YOGA 


Arjuna: - O Krishna nëse e konsideron dijen për 
Brahman-in më superiore se çdo lloj tjetër të 
veprimit, përse atëherë më udhëzon që t'i bëj 
këto vepra të tmerrshme” 

Deklaratat e tua më duken kontradiktore njëra 
me tjetrën dhe më shkaktojnë shumë konfuzion 
në mendje. Më trego mënyrën definitive që të 
arrij tek Hyjnia më e lartë2 


Krishna :- Unë të tregova se në këtë botë janë 
dy rrugë që një aspirant duhet t'i ndjekë për të 
arritur iluminimin. Për njeriun kontemplativ i 
cili ndjek dijen është rruga e diturisë, kurse për 
njeriun aktiv është rruga e veprimit jovetjak 
(Karma Yoga). 

Liria kurrë nuk arrihet nëse abstenohet nga 
veprimi. Askush nuk mund të bëhet i 
perfeksionuar vetem nëse ndërpret veprimin 
dhe mbetet pasiv, në fakt askush nuk mund ta 
ndërpresë këtë aktivitet dhe veprim për asnjë 
çast. Në fakt të gjithë ne jemi të nxitur të 
veprojmë, të pafuqishëm që të ndalemi, sepse 
veprojnë Gunat ( tre energjitë ). 


Njeriu që heq dorë nga disa veprime fizike por 
mban në mend subjektin e objekteve sensuale që 
janë pasionet dhe dëshirat, ai është duke e 
mashtruar veten dhe në fakt është hipokrit. 
Njeriu i admirueshëm i kontrollon shqisat me 
fuqinë e vullnetit të tij ndërsa të gjitha veprimet 
i zhvillon duke mohuar interesin vetiak në 
mënyrë që të gjitha veprimet i drejton nga 
bashkimi dhe lidhja me Brahman-in. Veprimi 
dhe aktiviteti është mbi jo-aktivitetin, prandaj 
vepro, por përmes autokontrollit. Nëse je përtac, 
nuk mund ta mirëmbash as trupin tënd. 


Bota është e mbështjellur me aktivitetin e vet, 
përpos kur aktivitetet janë zhvilluar si akte për 


adhurimin e Hyjnisë. Prandaj çdo aktivitet 

duhet ta bësh në formë të shenjtë, në mënyrë që 
të lirohesh nga varësitë e çdo lloji. 


Në fillim, Perëndia - Zoti e krijoi njeriun me 
qëllim që ai t'i kryejë detyrat e veta. Bëje këtë, 
tha Ai, dhe ke për t'u ngritur drejt Hyjit. 


Detyra e kryer mirë e përmbush njeriun me 
dëshirë ndërsa përmbushja e detyrës, i nderon 
hyjnitë kurse ata nga ana tjetër, do të 
përmbushen me dhembshuri ,të gjitha lutjet 
kanë për t'u pranuar. 


Njeriu fetar e ha atë që ka mbetur nga hyjnitë, 
pas asaj që ai u ofron atyre, përkatësisht njeriu 
që është pa mëkat. Ndërsa ata që përgatisin 
ushqimin vetëm për stomakun e tyre, ata që 
ushqehen me lakmi, janë të mbushur vetëm me 
mëkate. Ushqimi është dhuratë e qiellit dhe 
shiut që vjen nga parajsa dhe që ne bëjmë fli me 
ritual për të mirën tonë, e kjo është vetëm 
Brahman-i. 


Atëherë kur njeriu e gjen kënaqësinë, lumturinë 
dhe paqen në Atman, ai më nuk është i obliguar 

të marrë pjesë në asnjë veprim apo aksion. Ai më 
nuk ka asgjë për të përfituar nga bota e 
veprimeve sepse i ka ndërprerë ato. Atëherë 
është independent nga çdokush dhe çdogjë. 


Detyra e jote kryesore është veprimi dhe aksioni, 
por pa lidhshmëri. Në këtë mënyrë njeriu e arrin 
të vërtetën e fundit, duke punuar pa ankth për 
rezultatet finale . 


Motivi yt në punë duhet të jetë shembull për të 
tjerët , në rrugëtimin tonë për iluminimin, që do 
të të shndërrojë në një njeri të madh ndërsa 
njerëzit e tjerë të mbuluar me injorance do te 
kopjojnë dhe përcjellin shembullin tënd. 


Konsideroje këtë, si vijon: 

“Unë nuk jam i lidhur me asnjë detyrë, por 
prapë punoj, sepse nëse nuk punoj njerëzimi 
nuk do të më ndjeke dhe të gjitha veprimet e 
aksionet e mëparme do të ishin të humbura, 
ndërsa rezultati do të ishte shkatërrim 
universal”. 

Injoranti punon për frytin e veprimit të tij. 

Njeriu i arrirë duhet të punojë, por pa pasion për 
shkak të rrugëtimit obligativ të tij. 


Mendja e një injoranti është e uritur për veprim 
egoist, prandaj lejo që njeriu i arrirë të tregojë me 
shembull punën e tij të shenjtë dhe atëherë 
zemra e punëtorit do të përqëndrohet në të 
madhërishmen në Hyjnine. 

-Çdo veprim në fakt kryhet nga Gunat. Njeriu i 
mashtruar nga mendja, mendon nga egoizmi i 
tij, se është ai vetë që e kryen punën, por njeriu i 
urtë që e njeh se si vepon individi e ka të qartë 
se shqisat kur lidhen me objekte, atëhere ato 
lidhen pas Gunave, ndërsa njeriu që e njeh këtë 
fakt nuk lidhet për veprimet e tij. 


Shpirti i iluminuar nuk bën të bjerë në konfuzion 
nga mendja e një injoranti, duke u larguar nga 
puna e tij, sepse atëherë hutohet dhe identifikon 
Guna-n me Atman-in. Atëherë mund të lidhet 
me shqisat dhe veprimet emocionale. 

Lirohu nga këto ethe të injorancës. Hiq dorë nga 


nga shpresa për shpërblimet në këtë botë 
materiale. 

Përqëndroje mendjen te Atman-i. Lirohu nga 
shqisat dhe egoja dhe përkushtoja të gjitha 
veprimet Hyjnisë e pastaj shko dhe luftoi 


Nëse njeriu i ndjek mësimet e mia me besim në 
zemrën e tij dhe nuk është i kufizuar në mendje, 
do të çlirohet nga ligjet e Karma-s. 


“ Ata që nënçmojnë mësimet e mia janë të 
humbur, nuk kanë fuqi për flijim spiritual, 
” prandaj e gjithë dija e tyre është e kotë dhe e 
gabuar. 


Edhe njeriu i urtë vepron në bazë të intencave të 
natyrës së tij sepse , të gjitha krijesat veprojnë në 
bazë të predispozitave të tyre por ka dallime 
sepse tek njerëzit ka edhe përpjekje për 
rezistencë. Shmangia dhe terheqja që 
sensualiteti dhe shqisat shprehin ndaj objekteve 
të ndryshme janë natyrale, por ti nuk duhet të 
mashtrohesh nga këto ndjenja, sepse ato bëhen 
pengesa për të vepruar. 


Eshtë më mirë ta kryesh detyrën tënde edhe 
nëse jo perfekte, sesa ta bësh punën e dikujt 

tjetër në mënyrë perfekte. Angazhohu që edhe 
po të vdesësh duke kryer detyrën tënde është 
më e vlefshme sesa ta bësh punën e tjetërkujt e 
cila mund të të shpjerë në rrezik të madh 
spiritual. 


Arjuna : - O Krishna, çfarë e shtyn njeriun të bëjë 
vepra të këqija, përkundër dëshirës së tij dhe në 
mënyre compulsive 2 


Krishna : - Guna e mesme Rajas ka dy fytyra: 1. 
Bujën dhe 2. Epshin grabitqar dhe vdekjeprues, 
prandaj duhet t'i kesh parasysh këto sepse janë 
armiqët e tu. 


Tymi e fsheh zjarrin, pluhuri e fsheh pasqyrën 
ndërsa Atman-i me epshe nuk shihet. Epshi e 
fsheh Atman-in duke qënë gjithnjë armiku i 
njeriut të urtë. Intelekti, shqisat dhe mendja janë 
derivate të këtij zjarri apo armiku, prandaj të 
turbullojnë dhe nëse jetojnë në trup e pengojnë 
gjykimin e drejtë. 


Prandaj o Arjuna, në fillim duhet t'i kontrollosh 
shqisat, e pastaj duhet ta mbytësh të keqen që e 


40 





Bhagavad Gita 


pengon dijen, flijimin dhe realizimin e Atman- 
it. 


Emocionet janë mbi objektet e shqisave, mendja 
është mbi shqisat, intelegjenca është mbi 
mendjen, ndërsa mbi intelegjencën është vëtëm 
Atman-i. 


Ti duhesh të identifikohesh me atë e cila është 
mbi të gjitha. Bëje. kontrollimin e mendjes 
përmes flijimit dhe diskriminimit spiritual, e 
pastaj shkatërro armiqët e tu, që fshifen në 
formë të epshit. 

KAPITULL I KATËRT 


RENUNCI (ABSTENIMI) PËRMES DIJES 


Krishna:- Tani ta mësova këtë Yoga që do ta 
tregojë rrugën e së vërtetës, që do të të shpjerë 
në përjetësi. Më së pari këtë ia mësova Vivasëat, 
ai ia mësoi Manu-s ndërsa ai ia mesoi Ikshaku-t 
dhe kështu të urtit e shekujve mësuan, nga 
mësuesi te mësuesi, derisa një ditë, humbi 
dituria. 

Arjuna: -Vivasëat është lindur shumë kohë para 
teje, si është e mundur që ti ta kesh mësuar atë2 
Krishna :- Unë dhe ti kemi jetuar shumë jetë, por 
unë i mbaj mend të gjitha ndërsa ti nuk i mban 
mend. Unë jam i pavdekshëm, jam mbreti i 
frymës. Duket sikur kam lindur, por kjo është 
Maya, unë jam ende mjeshtri i të gjitha 
elementeve të krijesës dhe kjo është ajo që ma jep 

fuqinë. Kur e mira në këtë botë është e dobët, 
dhe e keqja rritet, unë paraqitem në trupin që 
shihet në çdo kohë dhe, kohë pas kohe unë 
kthehem mbrapa, për ta shkatërruar të keqen, 
mëkatin e mëkatarin dhe për ta vendosur 
drejtësinë. 


Ai që e njeh natyrën Hyjnore dhe detyrën time 
nuk rilindet dhe kur ai e zhduk trupin e vet vjen 
tek unë. Ai që fluturon dhe ik nga frika, epshi 
dhe nga zemërimi, vjen tek unë. Unë jam streha 
dhe siguria e tij, sepse tek unë ata gjejnë 
shtëpinë. Ata çdo gjë që kërkojnë nga unë në 
lutjet e tyre unë ua jap, dhe atëherë në 
rrugëtimin që marrin, unë i shoqëroj ndërsa 
kudo që shkojnë rruga i shpie tek unë. Shumica 
e njerëzve e adhurojnë zotin sepse dëshirojnë të 
arrijnë sukses në punët e tyre të kësaj bote. Ky 
lloj i suksesit material mund të relizohet shumë . 
lehtë dhe tani, në këtë botë. 


Unë kam themeluar katër (4) kasta (grupe) të 
njerëzve në bazë të Guna-s (llojeve të energjive) 
dhe Karma-s që kanë ata. Pra unë jam autori i 
tyre, por pa marrë parasysh Këtë, ti duhet ta 

kuptosh se unë jam përtej veprimeve dhe 
aksioneve, sepse jam i pandryshueshëm. 
Veprimi nuk më përket mua sepse nuk e kërkoj 
frytin e aksioneve. Ai që e kupton natyrën time 
në këtë aspekt asnjëherë nuk do të bëhet skllav i 
veprimeve të veta. Prandaj në kohërat e kaluara 
ata që e kanë kuptuar këtë fakt kanë pasur 


sukses dhe siguri të madhe në veprimet e tyre. 


Ti gjithashtu duhet të veprosh në mënyrën, si 
kanë vepruar të urtit në kohërat e kaluara. 


Kur ta kuptosh se çfarë janë aksioni dhe veprimi 
do të mund të çlirohesh nga çdo papastërti. 
Duhet të mësosh dhe dish se çfarë lloji të punës 
duhet të bësh dhe çfarë lloji të punës të 
shmangësh për të arritur gjendjen e ndarjes së 
qetë nga frytet e punës tende. Natyra e vërtetë e 
aksionit dhe veprimit nuk është lehtë të 
kuptohet, sepse është e ndërlikuar. Ai që e sheh 
pasivitetin në aktivitet dhe anasjelltas është 
vërtetë i urtë. 


Edhe atëherë kur njeriu është i angazhuar në 
punë ai qëndron gati në qetësi të Atman-it . 

Të urtët thonë se njeriu është i i mençur kur 
vepron pa epshe dhe pa e kërkuar frytin e 
veprimit të vet, dhe ky akt këputet nga zinxhiri 
dhe shkrihet në dijenin time. Nëse e kthen ' 
fytyrën larg frytit atëherë nuk ke nevojë për 
asgjë, vetëm Atman-i të mjafton sepse ai është 
përtej veprimit. 


Ai që nuk ka shpresa që nuk ka epshe, deshira 
dhe që nuk identifikohet me trupin dhe mendje, 
dhe për asgjë nuk thotë se kjo është e imja, ai do 
te arrije tek Une. 


zoti ai merr, dhe është i kënaqur. Dihet se 
dhimbja dhe kënaqësia përshkohen reciprokisht 
gjatë jetës por ai nuk turbullohet. 


Një herë vjen përfitimi pastaj mund të vij 
humbja, por ai është indeferent, dhe nuk 
dëshpërohet sepse vepron, por nuk është 1 
lidhur me pasion pas veprimeve të tij. Kur kjo 
lidhje thyhet dhe shkëputet atëhere zemra e tij 
rreh në lumturinë që është Brahman. Nëse çdo 

veprim bëhet adhurim i Brahman-it ato nuk 
mund të çojnë në të keqen. Brahman-i është 
ritual, Ai është ofertë, Brahman-i është zjarri i 
vërtetë. Nëse njeriu e sheh Brahman-in në çdo 
veprim ai sheh vetëm shpirtin e shenjtët. 


Disa Yogi adhurojnë Hyjnitë, disa të tjerë 
meditojnë në identitetin e Atman-it dhe për këta 
njerëz Atman-i është oferta për sakrifikime, 
ndërsa Brahman-i zjarri i cilit është ofruar. 


Disa i mënjanojnë shqisat nga objektet sensuale 
dhe nga kontaktet me ato dhe për këta Yogi 
është vetëm zëri që dëgjohet, është oferta, kurse 
disiplina është zjarri i ofruar. 


Disa lejojnë që mendja t'u ludrojë në eksterierin 
e objekteve të sensualitetit, të shqisave, dhe 
funksioneve të forces vitale të njeriut. Për këta 
njerëz funksioni dhe veprimi janë ofrime, kurse 
kënaqësia është zjarri i ofruar. 


Disa të tjerë e bëjnë renuncimin e çdo veprimi 
dhe të çdo funksioni të forces vitale, për këta 


këto funksione dhe këto veprime janë ofrime, 

kurse praktika e kontrollit është zjarri i ofruar. 
Ky zjarr është i mirëmbajtur nga dituria e 
Atman-it. 


Pastaj janë edhe disa të tjerë që adhurojnë të 
renuncojnë objektet e sensualitetit dhe 
posedimet materiale. 


Të tjerët caktojnë praktika të tjera spirituale, kjo 
është mënyra e tyre e adhurimit. 


Kurse disa praktikojnë Raja-Yoga (Raja: mbret). 
Ata kanë zotime strikte për të studiuar dijet dhe 
të vërtetat që janë të parashtruara në librat tanë, 
në skriptat e shenjta dhe kjo është mënyra e tyre 
e adhurimit. 


Disa të tjerë përpiqen ta kontrollojnë energjinë e 
tyre vitale me anë të ushtrimeve të frymës 
(Pranayamas), duke alternuar, frymëmarrje — 
frymembajtje - dhe frymënxjerrje. 

Disa të tjerë me anë të argjërimit, duke e 
ndëshkuar trupin me qëllim që t'i dobsojnë 
dëshirat sensuale dhe të arrijnë ta kontrollojnë 
vetveten. 

Të gjithë këta kuptojnë se çka është flijimi dhe 
adhurimi. Përmes adhurimit konsumohen 
mëkatet e tyre. Ata ushqehen me ushqimin e 
bekuar përmes sakrificës. Në këtë mënyrë e 
fitojnë imortalitetin (pavdekesine) duke arritur 
te Brahman-i. 


Ai që nuk e adhuron Zotin nuk mund që të jetë i 
lumtur në këtë botë, dhe s'ka çfarë kërkon as 
nga bota tjetër. Të gjitha këto forma të adhurimit 
janë të përshkruara në librat tanë, të gjitha këto 
kanë të bëjnë me ndonjërën formë përkatëse dhe 
nëse i kupton këto atëhere do të jesh i lirë, i 
vendosur pergjithmone në Brahman. Ato forma 
të veprimit në të cilat njeriu mendon, analizon, 
koncentrohet dhe mediton për Brahman-in janë 
superiore, ndaj atyre ritualeve dhe ofrimeve 
materiale. 


Ata shpirtra të iluminuar që e kanë realizuar të 
vërtetën mund ta mësojnë ty diturinë e 
Brahman-it, nëse ti do ta kërkosh prej tyre me 
mish e me shpirt , që të bëhesh dishepull i tyre, 
që t'i pyesësh dhe t'u shërbesh atyre. Kur ta 

arrish iluminimin, atëhere injoranca më nuk do 
të të bezdisë dhe në dritën e kësaj diturie do ta 
shohësh gjithë universin brenda Atman-it, në 
Mua. 

Dhe ti, edhe nëse je i injoranti dhe mëkatari më i 
madh ke për të ecur përpara, ndërsa me këtë dije 
ke për të shpëtuar. 


Zjarri i madh e shndërron drurin në hi, ndërsa 
dija i shndërron të gjitha në hirin e Karmes. 


Në këtë botë nuk ka diçka që purifikon më 
shumë se kjo dije. Kur njeriu e arrin 
pefeksionimin me yoga, ai e kupton të vërtetën 
në zemrën e tij. 


Njeriu i besimit, që është i devotshëm, që 
perfeksionon kontrollin mbi sensualitetin dhe 
shqisat, ai e gjen Brahman-in. Atëherë ky shpirt 
i iluminuar menjëherë kalon në një dimension 
më të lartë duke u ngritur me qetësi mbi 
pasionin. 


Injoranti, i pabesi dhe ai që dyshon dhe ecën 
drejt destruksionit, ai nuk mund të kënaqet në 

këtë botë, as në tjetrën, ose mund të jetojë në 
iluzionin se po gëzon lumturi. 


Kur njeriu vepron pa pasion përmes praktikës së 
yoga-s, 

atëhere të gjitha dyshimet eliminohen dhe 
shkatrrohen pjesë pjesë, sepse ai e njeh 
Brahman-in. Kur zemra e tij qetësohehet në 
Atman, atëhere asnje zinxhir nuk mund ta lidhë 
atë. 


Por Unë sërish shoh dyshimin e thellë në zemrën 
tënde i cili vjen nga hutimi sepse ti dyshon në të 
vërtetën lidhur me praninë e Atman-it. Gjeje 
shpatën tënde të flijimit, kape dhe godite këtë 
hutim, bëjë copë copë, dhe ngrihu O Arjuna e 
qëndro në rrugën e Karma Yoga-s. 

KAPITULLI I PESTË 
YOGA E RENUNCIMIT 


Arjuna: 

Ti po e vlerëson aq shumë renuncimin e aksionit 
dhe të veprimit, por njëkohësisht po kërkon nga 
unë që të marr rrugën e yoga-s së veprimit ( 
Karma Yoga ). Tani më trego o Krishna në 
mënyrë të prerë : Cila është më e mirë 2 


Krishna: 
Veprimi që po renuncon ti në fakt e sjell lirinë. 
Veprimi i kryer në mënyrë të drejtë e sjell lirinë. 


Të dyja janë më të mira, më të mira sesa 
mosveprimi. Njeriu që vepron pa epshe e pa 
urrejtje, nuk e heziton renuncimin dhe nuk ka 
dëshirë të madhe për diçka, por nuk nënçmon 
askënd e asgjë, është e kundërta e mosveprimit 

dhe së shpejti do t'i shkëpusë zinxhirët e 
mashtrimit. 


Yoga e aksionit, sipas injorantëve është ndryshe 
dhe dallohet nga Yoga e Diturisë. 


Njeriu i urtë i sheh të dyja si një, i sheh në 
mënyrë të drejtë dhe e praktikon njërën ose 
tjetrën njësoj dhe deri në fund. 


Përfundimi është i njëjtë dhe ata që praktikojnë 
aksionin takohen me ata që praktikojnë Yoga-n 
e diturisë dhe janë të barabartë. 


Është vështirë të renuncohet aksioni pa 
praktikën e yogës së aksionit, sepse kështu 
pastrohet dhe purifikohet njeriu i meditimit në 
mënyrë që të praktikojë yoga-n e diturisë dhe të 
arrijë shumë shpejt te Brahman-i. 


Kur zemra pastrohet dhe purifikohet me yoga të 
aksionit, kur trupi të përgaditet, të bindet, të 
dëgjojë, atëherë shqisat kontrollohen dhe 
mbizotërohen, ndërsa kur mëson kupton që 
Atman-i i tij është i njëjti Atman në të gjitha 

krijesat, atëherë dhe vetëm atëherë duhet të 
veprojë sepse është i paprekur 
nga ky veprim i tij. 


Shpirti i iluminuar dhe zemra e të cilit është 
unike me zemrën e Brahman-it gjithmonë 
gjykon sipas logjikës “unë nuk po bëj asgjë” 
edhe atëherë kur sheh gjithçka e çfarëdo, kur 
sheh, dëgjon, prek, nuhat, ushqehet, pa marrë 
parasysh a lëviz, fle, merr frymë apo bisedon, 
nëse e lëviz dorën, apo çel e mbyll sytë, ai 
gjithmonë e ka të qartë se “unë nuk jam ai që bëj 
këto veprime, që po dëgjoj, dhe që po shoh” por 
janë shqisat që shohin, dëgjojnë dhe prekin 
gjithcka në botë. Ai heq dorë nga pasioni dhe i lë 
anash si akt afrimi ndaj Brahman-in. Gjethi i 
lotusit qëndron pa u lagur në ujë, ai zhvillon 
aksion por mbetet i paprekur nga aksioni. 


Për ate që praktikon Yoga-n e aksionit, trupi, 
mendja, organet shqisore dhe intelekti janë 
vetëm instrumente të tij, sepse ai e di që vetë 
është jashtë instrumenteve, se është diçka tjetër 
nga instrumentet, prandaj zemra e tij është e 
pastër. 

Vetëm i bashkuar me Brahman-in dhe i lirë nga 
frytet e veprimit të tij, njeriu gjen paqen, 
respektin e shpirtit. Pa Brahman njeriu është i 
burgosur dhe i skllavëruar nga puna të cilën e 
bën i nxitur nga pasioni dhe nga dëshira. 


Është i lumtur ai i cili në qytetin me 9 porta 
(trupi), flijohet dhe e liron veten nga frytet e 
veprimit dhe ai që nuk është i përfshirë në atë 
lloj veprimi dhe nuki përfshin as të tjerët. 


Mos thuaj “ Zoti më ka sjellë në këtë deziluzion” 
Ti je duke ëndërruar se je ti ai që po bën 
veprimin, ti po ëndërron qe je ti qe po vepron, 
po ëndërron se veprimi po sjell frytin e vet, është 
pikërisht injoranca jote, iluzioni i botës që t'i 
krijon ne këto ëndrra. 


Zoti është gjithkund dhe gjithmonë i 
perfeksionuar, përse duhet qe Ai të jetë i 
angazhuar që njeriu ka bërë mëkate, ose të jetë i 
mirë apo i drejtë, Atman është drita e cila është 
e mbuluar nga errësira, kjo errësirë që mbulon 
Atman është iluzion dhe mashtrim , për këtë 
arsye ne ëndërrojmë. 

Atëherë kur drita e Atman-it e heq errësirën 
atëherë drita nga ne do të ndriçojë, ajo do të 
ndriçojë edhe brenda nesh ashtu si rrezet e 
diellit shkelqejnë, është vet Brahman-i i zbuluar 
nga kjo errësirë. 


Ai që i përkushtohet Brahman-it e di dhe e njeh 
atë gjithmonë, në zemrën e tij. 


Qëllimi i tij është që të mos ketë veprim, lëvizje 
dhe aksion. Njeriu i çliruar përmes dijes nga 
papastërtia nga vepra ose nga mendimi i kaluar 
e zbulon këtë dritë nga e cila nuk ka më kthim 
mbrapa. Nëse njeriu, të gjitha gjërat i sheh me 
korrektësi dhe barazi, ai bëhet i iluminuar, në 
Brahman, i butë , mjeshtër dhe xhentil. Ai është 
i iluminuar dhe e sheh Brahman-in ne gjithcka 
edhe në lopë, në elefant, në qen, sepse e tejkalon 
këtë botë, ndonëse edhe në këtë botë Brahman-i 
është një i pandryshueshëm, i paprekur nga e 
keqja dhe shtëpia jonë nuk është askund përveç 
ne Të. 

I iluminuar është ai që jeton në Brahman, i qetë 
në zemër dhe i pa hutuar nga asgjë. Ai nuk 
skllavërohet nga gjendja e gëzimit apo 
hidhërimit, dhe as nga gjërat e këndshme për 
shqisat e as i pikëlluar nga gjërat e pakëndshme. 
Mendja e tij qëndron sie vdekur nga prekja e 
botës së jashtme, shumë e gjallë për lumturinë e 
Atman-it sepse zemra e tij e njeh Atë i cili 
personifikon lumturinë e amshueshme. 


Atëherë kur shqisat prekin objektet, krijohet një 
kënaqësi mashtruse dhe e tëra iluzion, është kjo 
kenaqësi e rreme që shumë shpejt jep frytin e 
pikëllimit, pra një kënaqësi e përkohshme që 
mbaron shpejt dhe ajo nuk është kënaqësi e 
njeriut të urtë. 


Që tani këtu në këtë botë, para se të shkojë, 
njeriu duhet të bëhet mjeshtër i mbizotërimit të 
çdo impulsi, epshi apo zemërimi, të cilin e gjen 
vetëm në Brahman , prandaj është i lumtur. 

Vetem ai Yogi, që ka hare, paqe dhe vizion 
brenda vetes do të njohë Brahman-in, dhe në 


këtë mënyrë do të njohë edhe Nirvana 
(Çlirimin). 

Atëherë të gjitha mungesat që i ka njeriu do të 
mënjanohen dhe do të përfundojnë ndërsa 
dyshimet do të largohen. Çdo aksion do të 
përformohet për të mirën vetiake apo për të 
mirën e njerëzve. Të tillë janë njerëzit e urtë dhe 
të arrirë të cilët hyjnë në Brahman dhe e gjejnë 
Nirvan-ën. 


Të gjitha mungesat që i ka do të jenë të 
konsumuara, të kryera, dyshimet të larguara, 
shqisat të kontrolluara. 


Të tillë janë ata që janë të vetkontrolluar dhe të 
shkëputur nga pasionet, ata kontrollojnë 
zemrën ndërsa me dijen për Atman-in e arrijnë 
Nirvan-ën një herë e pergjithmonë, e cila është 
në Brahman. 


Kjo arrihet duke i frenuar shqisat nga kureshtja 
se çfarë ka jashtë në botë, duke fiksuar shikimin 
në pikën mes dy vetullave, duke vështruar 
frymën, frymemarrjen, frymëmbajtjen dhe 
frymënxjerrje, e cila frenon shqisat, bën 
kontrollimin e intelektit dhe të mendjes. 

Ai që e kërkon lirinë, e lë frikën anash, 
zemërimin dhe pasionin, vetëm atëherë ky njeri 
vërtet bëhet i lirë përgjithmonë. 


Kur në këtë mënyrë më kujton që Unë, jam 
autori i të gjitha zhvillimeve i çdo ofrimi dhe çdo 
pune të vështirë, se jam Zoti i të gjitha botëve 
dhe miku i të gjithë njerëzve, atëherë me siguri 
dhe pa asnjë dyshim do ta përvetësojë paqen në 
prezencën timel 

KAPITULLI I GJASHTË 


YOGA E MEDITIMIT 


Ai që bën detyrën e tij të diktuar nga obligimi, 
duke mos përfillur askënd dhe asgjë, për frytet e 
veprimeve të tij, është Yogi, “Sannyasin” i 
vërtetë, ndërsa ai që i kryen detyrat vetëm 
mekanikisht, dhe kërkon justifikim, për të mos i 
bërë, nuk është Yogi. 


Duhet kuptuar se çka është në të vërtetë Yoga, 
është vetëm Sannyasa. Nëse askush nuk mund 
të praktikojë Yoga të aksionit apo nëse është i 
shqetësuar për rezultatin e aksionit të vet si dhe 
për të ardhmën e tij, duhet të ngjitet në majat më 
të larta në mënyrë që përmes meditimit të 
bashkohet me Brahman-in. 

Ai që në rrugëtimin e vet e aplikon Karma Yoga, 
kur arrin afër lartësisë së unitetit, veprimet e tij 
rrënohen nga vet ai, dhe rrugëtimi bëhet i qetë, 
sepse për njeriun që humb lidhshmërinë nga 
objektet e shqisave, si dhe veprimeve e tij, kur 
renuncon shqetësimin e epshit, si dhe epshin e 
shqetësuar, atëherë ka arritur pikën më të lartë 
të unitetit me Brahman-in. 


Çka është vullneti i njeriut dhe si e përdor ai atë2 
Le të shpërthejë ai tërë fuqinë e tij përpara që të 
zbuloj Atman, Jo të ikë nga ajo, jo ta fshehë atë. 
Vullnetin duhet ta zotërojë dhe kurrësesi të mos 
ikë nga ai as të mënjanohet e shmanget. Vullneti 
i njeriut është miku i Atman-it, por në të njetën 
kohë edhe armiku i Atman-it. 


Te njeriu që ka kontroll mbi vetveten, vullneti i 
tij është miku i Atman-it, ndërsa te njeriu që nuk 
ka kontroll mbi vetveten, vullneti i tij është 
armiku i Atman-it. 


Ai që është i qetë dhe i përshtatur në Atman 
është mjeshtër i vullnetit të tij, sepse nuk jeton 


me ankthe as në të nxehtë, as në të ftoftë: as në 

pikëllim, as në kënaqësi, as kur është i nderuar, 
as kur është i injoruar, sepse kur zemra e njeriut 
mbërrin të përmbushet përmes dijes dhe 
eksperiences personale mbi të vërtetën e 
Brahman-it, ai kurrë më nuk do të preket nga 
elementet shqisore. Për të, guri dhe ari duken 
njësoj, sepsei ka mbizotëruar të gjitha shqisat. 
Një Yogi i tillë thuhet se ka arritur unitetin, dhe 
bashkimin me Brahman-in. 


e barabartë si miqtë dhe armiqtë si i fesherit 
dhe i ligu, i cili nuk gjykon anjë qofte ata qe jane 
me të apo ata qe janë kundra tij, ai ka arritur 
diturinë e vertete. 


Njeriu Yogi, duhet të tërhiqet në ndonjë vend të 
vetmuar e të jetojë vetëm. 


Ai duhet të ushtrojë kontroll mbi mendjen, 
shqisat dhe trupin e vet. 


Gjithashtu, duhet të lirohet nga shpresat dhe 
pronësitë e posedimet e kësaj bote. Ai duhet të 


meditojë vazhdimisht për Atman-in, 


61 





Bhagavad Gita 


Vendi ku ulesh duhet të jetë jo shumë i butë as 
shumë i fortë, si dhe as shumë i lartë apo shumë 
i ulët, por duhet të jetë vend i pastër. Së pari atë 
vend duhet ta mbulojë me barin e shenjtë, pastaj 
me lëkurë të drerit dhe të vendosë një mbulesë 
me të cilën mbulohet i tërë vendi. Pasi të ulet aty, 
duhet t'i neutralizojë shqisat dhe imagjinatën ta 
mbaj nën kontroll, ndërsa mendjen e 
koncentruar në objektin që mediton. 


Nëse vazhdon në këtë mënyrë meditimin zemra 
e tij do te pastrohet plotësisht. 


Gjithashtu nuk duhet të shikojë vërdallë. 

Pozita e tij duhet të jetë tërësisht me shpinen 
drejt, por pa një sforcim të tepërt, pa lëkundje të 
trupin, kokës dhe qafës, me sytë të mbyllur, 
sikur shikon në majen e hundës së tij. 


Në këtë mënyrë, me zemër të qetë, pa frikë, dhe 
i vendosur në zotimin për renuncim, duke 
frenuar mendjen nga lëkundjet që e shqetësojnë, 
duhet të përpiqet që ta arrijë unitetin e plotë në 
Mua, duke mbajtur sytë gjithnjë në mua, duke u 
përqëndruar në qëllimin e tij përfundimtar. 

Nëse Yogi arrin kontrollin perfekt mbi mendjen 
e vet dhe përpiqet vazhdimisht të veprojë në. 
këtë mënyrë me qëllim që të bashkohet me 
Brahman-in më në fund do ta arrijë paqen, 
Nirvana-an përmes qetësisë dhe harmonisë që 
arrihen në Mua. 


Yoga nuk vlen për njeriun që ha shumë, as për 
atë që agjëron shumë, as për atë që fle shumë, 
ose që rri i zgjuar në periudha të gjata kohore. 
Me një fjalë duhet të jetë i matur në ushqim dhe 
rekreacion, të jetë mesatarisht aktiv, të ketë 
gjumë normal dhe dhe të rrijë mesatarisht i 
zgjuar. Atëherë do ta zbulojë se Yoga do t'ia 
nxjerrë tërë hidhërimin, mërzinë dhe ndjenjat e 
indisponimit. 


Njeriu mund të konsiderohet që ka arritur në 
unitet me Brahman-in nëse e vë mendjen në 
kontrollin e duhur, nëse çlirohet nga të gjitha 
pasionet dhe dëshirat dhe ai absorbohet në 
Atman duke arritur shkallën e lartë të 
përsosmërisë. 

Drita e qiririt nuk lëkundet në vendin ku nuk ka 
erë. Ky është një përshkrim analog që pasqyron 
mendjen e një Yogii cili mediton në Atman dhe 
i cili e ka mendjen vetëm në një pikë. Kur, me 
praktikën e Yogës, mendja ndal lëvizjet 
shqetësuese të saj, dhe bëhet e qetë, njeriu 
realizon Atman-in. Kjo e përmbush dhe e bën të 
lumtur plotësisht njeriun. Atëhere e njeh dhe e 
përjeton lumturinë në infinit, atë lloj lumturie 
cila mund të realizohet vetëm me zemër të 
pastruar dhe me zotërim total të shqisave. 


Njeriu i cili është i vendosur në këtë qëllim e 
realizon këtë Lumturi Absolute. 


Pas realizimit më kurrë nuk mund të lajthitet 
dhe të devijohet nga e vërteta qe e njeh dhe e 
ndien në thellësinë e shpirtit. 


Tani që ke fituar njohuritë e duhura duhet ta 
ruash dhe kultivosh këtë thesar të çmueshëm si 
njërin ndër vlerat ma të mëdha. Me këto njohuri 
do të kesh një besim të sigurtë, i cili kurrë nuk 
do të zhvlerësohet e zhbëhet qoftë edhe në rastet 
e pikëllimit më të madh. Për ta arritur këtë 

gjendje sigurisht që duhet të dihet kuptimi i 
drejtë i fjalës YOGA. 


Yoga shlyen apo pastron kontaktin me 
dhimbjen. Duhet ta praktikosh këtë yoga sipas 
udhëzimeve të rezolutës së saj pa humbur 
shpresën. Renunco (hiq dorë) dhe zhhduk çdo 
- pasion e dëshirë sepse ato janë rezultat i 
vullnetit pasionant, prandaj përgjigju me 
flijimin tënd për të frenuar të gjitha shqisat. 


Gradualisht dhe hap pas hapi njeriu duhet ta 
çlirojë veten nga distrakcionet (hutimet) 
mendore dhe nga vullneti intelegjent. 


Mendjen duhet ta fiksojë te Atman dhe të mos 
mendojë për asgjë tjetër duke mbizotëruar 
lëvizjet e mendimeve pa marrë parasysh ku 
shkon mendja e shqetësuar, duke i lënë pas vetes 
me qëllim që t'i hapet rruga Atman-it. 


Duke qenë gjithnjë i qetë dhe i çliruar nga 


pasioni, mendja e Yogit njeh Brahman prandaj 
është i lumtur. 

Sepse është i çliruar nga e keqja dhe mendjen e 
ka vazhdimisht konstante, të koncentruar dhe 
stabile. Ndërsa me këto mendime rruga jetësore 
e tij është e lehtë sepse Brahman e ka prekur tërë 
qenien e tij prandaj ai ndjen nje lumturi të 
pakufishme. 


Mendja është konstante, zemra e tij është e 
zhytur ne Brahman, sytë e tij kudo shohin vetëm 
Atman, i cili është i pranishëm në çdo gjë dhe ai 
e ka të qartë se Atman gjendet në të gjitha 
krijesat njësoj dhe se të gjitha krijesat janë në 
Atman. Për këtë arsye Yogi më sheh mua në të 
gjitha krijesat dhe të gjitha krijesat i sheh në 
mua. 


Ai kurrë nuk e haron këtë, e as unë për atë. 

Ai është i fiksuar dhe i lidhur në unitet me mua 
duke me adhuruar Mua, i adhuron të gjitha 
krijesat, ky Yogi qëndron në mua pa marrë 
parasysh në çfarë gjendje e ka jetën. Ai që digjet 
dhe vuan me pikëllim me zemër për çdo krijesë 
duke e marrë këtë vuajte për vete, unë e 
knsideroj më të madhin. 

Arjuna: - O Krishna, ti po e përshkruan këtë 
yoga si jetë në unitet me Brahman. Por, kur 
mund ta shoh unë këtë mundësi që të bëhet 
gjithëkohore dhe permanente. 

O Krishna mendja e njeriut është aq shumë e 
shqetësuar dhe e tronditur duke qenë e 
preokupuar me shqisat, me kokëfortësi është e 
lidhur me pasionet e dëshirat. Për çfarë arsye i 
ka gjithë këto tipare2 Si mund t'i përballojë dhe 
zbusë të gjitha këto vese, sepse mendoj se as era 
nuk është më e fortë . 


Krishna:- Po prandaj Arjuna, mendja është aq e 
tronditur dhe është aq vështirë që të mposhtet 
kjo gjendje. 


Por, mendja mund të vihet në kontroll përmes 
praktikës konstante, praktikës së dispasionit. 


Është e qartë se, nëse njeriu nuk e ka nën 
kontroll Ego-n e vet, e ka vështirë ta mbizotërojë. 
Mirëpo duke e vënë nën Kkontoll atëherë e 
mbizotëron, por vetëm nëse lufton fuqishëm 
dhe i përdor mjetet e drejta përkatëse. 

Arjuna:- Por, nëse supozojmë se njeriu ka besim 
në të gjitha këto që Ti po i parashtron por nuk 
lufton fuqishëm dhe aq sa duhet, mendja e tij do 
të shmanget, do të bredhë dhe do të largohet nga 
praktikat e yoga-s dhe atëherë nuk mund ta 
arrijë perfeksionin, më thuaj atëherë çka do të 
ndodhë me atë2 Më thuaj se, nëse njeriu largohet 
nga rruga e Brahman-it, a do t'i humbasë të dy 
jetërat botërore në këtë jetë dhe ate spirituale 
pasi nuk ka mbështetje askund, a është i humbur 
Si reja që zhduket në qiell2 Të lutem më trego 
se kjo gjendje nuk po më largohet nga mendja. 
Krishna: - Jo biri im, njeriu nuk mund të 
humbasë as në këtë jetë e as në jetën e ardhme e 
kjo domethënë se çdo njeri që e kërkon 
Brahman-in nuk humbet. 


Ndonëse njeriu mund të dështojë në praktikën 
e Yogës, ai megjithatë do ta fitojë parajsën si 
dikush që ka bërë gjëra të mira në jetë dhe do të 
qëndrojë atje një kohë shumë të gjatë e pastaj do 
të reinkarnohet në një shtëpi me prind e begati, 
apo mbase edhe mund të reinkarnohet në një 
familje të Yogi-ve të iluminuar. 

Megjithatë një jetë e tillë është vëshirë të fitohet 
në këtë botë. Në këtë rast njeriu do ta rifitojë 
mprehtësinë spirituale që e ka fituar në trupin e 
kaluar, dhe kështu të nxitet që të angazhohet 
edhe më tepër për ta arritur perfeksionin. Për 
arsye të praktikave të angazhimit në jetët e 
kaluara do t'i afrohet Brahman-it edhe pse as 
vetë nuk është i vetëdijshëm për këtë sukses. Kjo 
për arsye se njeriu i cili një herë apo disa herë ka 
qenë në rrugëtimin spiritual për të qenë i lidhur 
me Brahman-in, do të shkojë shumë më larg se 
përpara. 


Duke luftuar fort për pastrimin e vetvetes nga 
papastëritë ky Yogi gradualisht do ta arrijë 
perfeksionin përmes disa reinkarnimeve dhe do 
të mbërrijë qëllimin përfundimtar. 


Është i madh ai Yogi i cili kërkon të jetë në unitet 
me Brahmanin, është më i madh se ata që. 
sakrifikojnë trupin dhe është më i madh se ata 
që lexojnë, si dhe më i madh se ata që bëjnë gjëra 
të mira. 


Arjuna, prandaj bëhu një Yogi... 


69 


Bhagavad Gita 


Ai që më jep mua tërë zemrën e tij. Ai që më 
adhuron me besim dhe dashuri, 

Ky Yogi qëndron më lart se çdo njeri tjetër. Unë 
atë e quaj njeriun Tim. 

KAPITULLI I SHTATË 


DITURIA DHE EKSPERIENCA 


Krishna: - Ma kushto tërë vemendjen mua, dhe 
praktiko Yoga, vetëm në mua kërko strehim dhe 
unë do të tregoj si duhet bërë ndërsa duke më 
dëgjuar do ta njohësh realitetin total pa asnjë 
mëdyshje . Unë do ta jap tërë diturinë e 
gjithashtu edhe eksperiencën spirituale. Ndërsa 
nëse njeriu i arrin të gjitha këto njohuri, atëherë 
asgjë tjetër nuk mbetet pa u ditur. 


Ai që eksploron dhe kërkon vazhdimisht lirinë 
perfekte është njeri i vetëm ndër mijëra njerezi 

Më thuaj tani sa nga ata njerëz që e kërkojnë këtë 
liri do të arrijnë ta mësojnë të gjithë të vërtetën e 
qenies sime. Sa nga ata do të mësojnë kush jam 

Unë në të vërtetë mbase këtë mund ta arrijnë 
vetëm pak njerëz. 


Elementet që posedoj unë janë tetëfish të 
komponuara dhe përbëhen nga Toka, Zjarri, 
Ajri, Eteri, Mendja, Intelekti dhe Egoja. Ti 
duhesh të kuptosh se je “ajo”, që je i privuar nga 
këto elemente, seje larg tyre. 


“Ajo” që është princip i vetëdijes në të gjitha 
krijesatje ti. Tije ai që e mbështet tërë universin. 
Tani, këto elemente që janë të lidhura në mua, 
është mitra e të gjitha krijesave. Unë jam ai që e 
lind dhe e zbërthen tërë kosmosin. Unë jam 
shkaktari dhe autori i të gjitha proceseve dhe 
askush tjetër afër meje. Unë jam ai që i mban 
botërat si margaritarët e lidhur për një peil 


Unë jam ai që përbën esencën e ujit. Ajo që 
shndrit diellin dhe hënën. Unë jam OM-i në 
Veda përkatësisht ai që është vetë Perëndia. Unë 
jam ai që oshëtin në eter, jam potenca e njeriut, 
aroma e shenjtë e tokës, drita në zjarr, jeta në çdo 
jetë, Unë jam praktika e asketëve spiritualë. 

Njihu me këto çështje, mësoje kush jam Unë, 
sepse Unë jam fara e përjetshme, e çdo gjëje që 
rritet. Jam intelegjenca e atyre që kuptojnë, 
energjia e atyre që janë aktiv, brenda forcës së 
çdokujt. Unë jam forca. Unë nuk prekem nga 
epshi, as nga objekti i dëshirës. Unë jam qenia të 
cilën njerëzit mund ta dëshirojnë dhe për të cilën 
gjakojnë, por jo si rebelë, Unë jam ligji i natyrës. 
Duhet ta kuptosh se çdo gjë që është në Sattva, 
Rajas dhe Tamas buron nga Unë (tri energjitë - 
Guna). Ato janë në mua ndërsa unë nuk jam në 
ato. 


E tërë bota mashtrohet nga gjendjet që krijojnë 
këto energji: në mendje, si manifestim i atyre 
gjendjeve mentale dhe disponimeve të 
ndryshme të Guna-ve. Për këto arsye bota 
dështon që të më njohë ashtu siç Une jam, sepse 
Une dalloj nga ato, të gjithë, sepse Une jam 
Suprem dhe i pavdekshëm. 


Është vëshirë të dallohet nga MAYA, e cila është 
e ndërtuar nga Guna-t, por ai që kërkon strehim 
në mua dhe brenda meje do të kalojë përtej Maya 
dhe vetëm ai e askush tjetër. 

Ata që bëjnë gjëra të këqija nuk janë të orientuar 
drejt moje, gjithësesi ata janë të mashtruar dhe të 
zhytur thellë në botën e njërëzve mortalë sepse e 
kanë humbur aftësinë e gjykimit. Të tillët 
mbeten në labirinthin e Mayas, ndërsa zemra e 
tyre më nuk është humane, por e ndryshuar dhe 
e shndërruar në zemër të ligë të njeriut të keq. 


Në mesin e njerëzve të purifikuar me veprimet e 
tyre të mira shquhen katër lloje në mes të tyre 
ata të cilët më adhurojnë. Ata janë njerëzit e 
lidhur me botën, pastaj ata që e kërkojnë dijen si 
dhe ata që e kërkojnë lumturinë jetësore, ndërsa 
në fund ata që flijohen dhe diskriminohen në 
aspektin spiritual. Ky lloj është më i larti sepse, 
ai është thellësisht në unitet me mua. Ai e 
përkushton jetën vetëm në mua dhe askujt 
tjetër, sepse për këtë lloj njerëzish unë jam 
shumë i dashur por edhe këta njerëz janë shumë 
të dashur për mua. 


Padyshim se të gjithë këta njerëz janë fisnikë, 
por njeriu që flijohet dhe diskriminohet 


spiritualisht e shoh si veten time, sepse më do 

vetëm mua dhe jeton në mua, sespe unë jam ai 
vetë dhe qëllimi i vetëm dhe i fundit i zemrës 
së tij të devotshme. 


Si në jetët e mëparme ashtu edhe gjatë kësaj jete 
diskriminimi i tij merr formë më të përsosur dhe 
ai në mua gjen strehimin e vetëm, sepse e ka të 
njohur se Brahman është çdo gjë, por janë shumë 
të rallë njerëzit e tillë, të mëdhenj. 


Njeriu i cili flijimin dhe diskriminimin e ka 
topitur duke nënshtruar pasioneve dhe 
dëshirave botërore për ta arritur qëllimin e lartë 
të cilit i përkushtohet përmes ritualeve ndaj 
kulteve të ndryshme, përmes impulseve dhe 
natyrës së vet, nëse e adhuron këtë apo atë Zot, 
nëse e bën këtë me besim të fuqishëm, te gjitha 
këto e bëjnë të paluhatshëm. 


Atëherë kur pasurohet me këtë besim që Une ia 
jap, ai e adhuron at Zot dhe merr prej Tij çdo gjë 
që kërkon dhe dëshiron. Në fakt Unë jam ai që 
ia dhuron të gjitha këto begati. 

Ndërsa, njerëzit me kuptim të ngushtë që vetëm 
adhurojnë dhe luten për gjëra kalimtare dhe 
materiale te cilat zhduken shpejt, ata që u luten 
Hyjnive të ndryshme shkojnë te ata, kurse ata 
më të devotshmit vijnë tek unë. 


Injoranti mendon se “Unë” jam i pasëndërtuar 
prandaj jam njeri, domethënë ai nuk e njeh 
natyrën time të vërtetë e cila është Një (në unitet) 
me Brahman dhe supernjeri i pandryshueshëm, 
i mbështjellur me “Maya” unë nuk shihem nga 
shumica e njerëzve. Atëherë si mund të më njohë 
bota, e hutuar nga deziluzioni që unë nuk kam 
lindur dhe nuk ndryshoj”i 


O Arjuna, unë i njoh të gjitha qeniet në jetën e 
kaluar në të tanishmen dhe në të ardhmën, por 
asnjëri nuk më njeh mua. Të gjitha qeniet e gjalla 
që nga momenti kur lindin, marrin rugën e 
gabuar, nga deziluzioni i kësaj bote realative 
sepse mendojnë se është e vërtetë. Ky deziluzion 
vjen nga pasionet dhe nga urrejtja e tyre. Por ata 
që bëjnë vepra të mira, Karma e tyre e keqe është 
djegur, çlirohen nga ky deziluzion për këtë botë 

relative. Ata qëndrojnë të fuqishëm në besën e 
tyre për të më adhuruar vetëm mua..1 

Njeriu strehohet në mua për t'iu shmangur 
frikës nga pleqëria dhe vdekja dhe për këtë arsye 
vijnë tek unë dhe e njohin Brahman-in dhe 
natyrën e vërtetë të Atman-it që është energji ' 
kreative, dhe nuk është asgjë tjetër përveç 
Brahman. 


Në këtë mënyrë, duke më njohur mua ata e 
kuptojnë natyrën e botës relative, të njeriut 
individidual si dhe të Zotit universal, që është 
mbi çdo veprim, prandaj njerëzit që strehohen 
në mua bile edhe në momentin e vdekjes, 
vazhdojnë të më njohin, kështu si dhe çfarë Une 
jam. 


Në atë moment, e tërë vetëdija e tyre njësohet 
me Vetëdijen Time. I 

KAPITULLI I TETË 


RRUGA PËR NË BRAHMAN 


Arjuna: - O Krishna, më thuaj të lutem ç'është 
Brahman-i, ç'është Atman-i, ç'është energjia 
kreative e Brahman-it. Të lutem ma shpjego 
natyrën relative të kësaj bote dhe të njeriut si 
individ. 

Cili është Zoti që i paraprin çdo veprimi të çdo 
trupi dhe si qëndron ai atyt1 Si e zbulon vet Ti 
orën e vdekjes së atyre, vetëdija e të cilëve është 
në unitet me Ty” 

Krishna: Brahman-i është substancë e 
pandryshueshme, dhe e pavarur nga çdo gjë ajo 
është substancë Absolute ashtu siç është. 

Në qoftë se ne konsiderojmë se Brahman-i 
qëndron brenda individit atëherë e quajmë 
Atman. 


Kjo nënkupton se ajo është energjia kreative e 
cila mundëson që ekzistenca të manifestohet, të 
paraqitet dhe të gjallërojë. Natyra relative e kësaj 
bote është ndryshueshmëria. Natyra e individit, 
nënkupton vetëdijen e tij në formë të egos. 


Vetëm unë jam Perëndia i cili drejton veprimet 
këtu brenda këtij trupi. Në momentin e vdekjes, 
kur njeriu e braktis trupin e tij, dhe largohet me 
vetëdijen e tij të absorbuar në mua, atëhere ai 
unifikohet me mua. 


Të jesh i sigurtë për faktin se çfarëdo që njeriu 
do të mbajë mend në momentin e fundit të jetës 
me rastin e largimit nga trupi, do të sendërtohet 
sërish nga ai më vonë, në jeten e re, sepse kjo 
është e gjithë esenca në të cilën ka qëndruar 
mendja e tij më së shumti gjatë jetës së tij. 


Për këtë arsye duhet të më kesh në mendje në 
çdo kohë, prandaj duhet ta kryesh këtë detyrë 

tënden. Nëse mendja dhe zemra jote janë të 
vendosura në mua gjatë tërë kohës në mënyrë 
konstante atëherë ti do të vish tek unë dhe në 
këtë kurrë mos dyshoi 


Duhet të krijosh shprehinë që ta praktikosh 
meditimin dhe të mos lejosh asnjëherë që 
mendja të distraktohet, hutohet e të lajthitet 
sepse vetëm në këtë mënyrë më në fund mund 
të vish tek Perendia, i cili është ndriçuesi më i 
lartë përkatësisht Iluminati Suprem. 


Aiështë Zoti i gjithëditur, Perëndia i mbretërve 
që kurrë nuk plaket, i cili është më subtil se 
mendja, mbështetësi universal që shndrit si 
dielli i cili e ndriçon vetveten duke qenë i 
iluminuar përbrenda vetes së tij. 


Si duket Ai, në cfarë forme paraqitet dhe kush 
mund ta paramendojë e konceptojë këtë 
fenomen” 


Ai është përtej deziluzionit, përtej errësirës së 
. Mayas dhe për këtë duhet të meditojë njeriu. 


Prandaj, gjithmonë në momentin e fundit, kur 

njeriu e braktis trupin e vet, ai duhet të jetë i 
fortë. Me forcën e kësaj Yoga ai përcillet me 
besnikëri, mendja e tij është esull ndërsa zemra 
e mbushur plot me dashuri. 


Kështu, kur të vijë koha të braktiset kjo jetë, në 
rastin e përfundimit e tërë forca jetësore e 
koncentruar në pikën ndërmjet vetullave shkon 
tek Perëndia, sepse është Ai i cili ia jep dritën, 
sepse Ai është më i madhi. 


Tani do ta shpjegoj shkurtimisht natyrën e Atij 
të cilin e quajnë të pavdekshëm njerëzit e urtë 
përkatsisht ata që i kuptojnë Vedat. 


Të devotshmit shkojnë te Perëndia kur lidhjet e 
pasioneve të tyre, të kësaj bote të mposhten dhe 
braktisen. 


Për ta arritur këtë qëllim ata e ushtrojnë dhe e 
praktikojnë kontrollin e pasioneve. 


Në rastin kur njeriu e braktis trupin e vet dhe 
largohet nga kjojetë ai duhet t'i ketë mbyllur të 


gjitha dyert e sensualiteteve dhe të shqisave. Ai 

duhet të pëqëndrohet me vendosshmëri brenda 
zemrës së vet dhe ta koncentrojë forcën e jetës në 
pikën ndërmjet vetullave, të strehohet në Mua 
me koncentrim të plotë, duke shqiptuar 
diftongun OM, dhe duke medituar në mua. 


Njeriu i tillë e arrin qëllimin më të lartë. Atëherë 
kur një Yogi mediton në mua, pa ndërprerje me 
vite të tëra dhe me mendje të pa luhatur pa qenë 
i hutuar, atëhere Unë do të jem pranë tij sespe 
ai është vazhdimisht i absorbuar në Mua. 


Shpirtrat e mëdhenj të cilët më gjejnë e arrijnë 
perfeksionin më të lartë. 


Ata nuk rilinden më në këtë gjendje kalimtare e 
të dhimbshme. Të gjitha botët, madje edhe vendi 
i Hyjnive, si Brahma-n janë subjekt i ligjeve të 
rilindjes. 


Ndërsa njeriu që vjen tek Unë më nuk kthehet 
prapa. Në univers ekziston dita por ekziston 
edhe nata, ndërsa njeriu i arrirë e di këtë fakt dhe 
ka njohuri se ka ditë të Brahman që është e gjatë 

sa mijëra kohëra dhe natë të gjatë sa mijëra 
kohëra. 

Kur vjen dita të gjithë ata që janë në gjumë, 
zgjohen dhe e dëshmojnë mortalitetin e tyre, 
domethënë se janë të vdekshm.Kur vjen nata të 
gjithë treten në gjumin e jetës por ende janë 
prezent në jetë. 


O Arjuna, 0 princ, dëshmoje vazhdimisht 
prezencën, trete errësirën dhe kthehu së bashku 
me dritën, në një jetë të re, në vdekje të re dhe 
dije se të gjithë janë të pafuqishëm prandaj duhet 
ta bëjnë atë që është e pashmangshme. 


Dije se prapa jetës që manifestohet apo nuk 
manifestohet, qëndron edhe një ekzistencë dhe 
ajo është e përjetshme dhe e pandryshueshme. 
Ajo nuk tretet në disolucion të përgjithshëm dhe 
nuk shpërbëhet. Është quajtur e pamanifestuar 
e pavdekshme sepse është e pandryshueshme. 
Për të arritur atje duhen përpjekje të veçanta 
sepse është arritja më e lartë, domethënë ndër 
arritjet më të mëdha. 

Kjo arritje mund të sendërtohet me 
devotshmërinë e veprimeve spirituale sepse e 
kërkojnë ligjet në të cilat është i përfshirë i gjithë 
universi. 


Unë t'i tregova dy rrugë dhe Yogi mund ta 
zgjedhë cilën e dëshiron. Kur njeriu e braktis 
trupin e vet i ka dy rrugë, atë që e shpie prapa 
në lindje dhe rrugën e cila e shpie në pambarim. 
( Pitri Yana dhe Deva Yana ). 


Rruga e dritës, e zjarrit dhe e ditës, rruga dy 
javore e hënës si edhe rruga gjashtëmujore e 
diellit nga jugu në veri janë rrugët e atij që di 
Brahman dhe shkon në Brahman e më nuk 
kthehet prapa. 


Rruga e natës dhe e tymit, rruga tjetër dyjavore 
e hënës dhe rruga gjashtëmujore e diellit nga 
veriu në jug janë rrugët e atij që e arrin dritën e 
hënës të cilat e çojnë njeriun prapa sërish tek 
” lindja humane. 


Këto dy rrugëtime, ajo e dritës dhe e errësirës, 
kanë ekzistuar në këtë botë të ndryshimeve që 

nga koha e cila nuk ka fillim prandaj, Arjuna, ti 
duhet të jesh i palëkundur gjithmonë në Yoga. 


Skriptat tona të shenjta dëshmojnë meritën e 
studimit të Veda-ve, performimin e ritualeve, të 
flijimeve si dhe praktikën e dhënies së lëmoshës, 
por Yogi i cili kupton mësimin tim do të fitojë 
shumë më tepër se ata që i praktikojnë të gjitha 
ato gjëra. 


Ai do të arrijë te burimi universal i cili është 
vendbanimi i fundit i Perendisë. 

KAPITULLI I NËNTË 


YOGA E MISTICIZMIT 


Krishna: Pasi më pranove dhe nuk dyshon në 
mua, unë do ta tregoj sekretin më të thellë, dijen 
e Perëndisë që është më se e nevojshme sepse 
është vizion i hapur, i drejtpërdrejtë dhe i 
gjithëkohshëm prandaj kuptoje këtë dhe çlirohu 
përgjithmonë, nga lindja dhe vdekja si dhe nga 
të gjitha të këqijat. 


Kjo njohuri qëndron mbi të gjitha , ajo purifikon 
dhe është mbret i të gjitha sekreteve i cili i 
paraqitet vetëm syrit të Yogit mistik. Ky sekret 
është njëherazi edhe virtyt shumë i çmueshëm 
ndërsa praktika e tij është € lehtë dhe përmes 
saj njeriu arrin tek e vërteta e përjetshme. 

Ata që nuk i besojnë kësaj diturie nuk do të 
arrijnë të më gjejnë dhe duhet të kthehen 
mbrapa, në rrugëtimin mortal që ka subjekt 
lindjen dhe vdekjen. 


I tërë Universi është i përfshirë në mua, në 
formën time të përjetshme e cila nuk është e 
manifestueshme për shqisat. Edhe pse unë nuk 
jam brenda krijesave, të gjitha krijesat ekzistojnë 
brenda meje. Kuptohet se nuk ekzistojnë në 
mënyrë fizike brenda meje. Ky është misteri im 
hyjnor dhe ti duhet të përpiqesh ta kuptosh 
natyrën time. 


Qenia ime mban dhe mbështet të gjitha krijesat 
duke sjellë lindjen e tyre por pa pasur kontakt 
fizik direkt me ato. 


Ashtu siç qëndron ajri në gjithësi përkatësisht në 
eter duke qarkulluar nëpër botë, njësoj ashtu 
edhe krijesat në botë qëndrojnë vazhdimisht 
brenda meje. 


Atëherë kur një cikël i kohës së tyre përfundon 
unë i tuboj sërish në farën e tyre për të rifilluar 

përsëri ciklin vijues dhe i dërgoj në momentin e 
krijimit. Ata janë të pafuqishëm, sespe “Maya” 
është mjeshtri dhe udhëheqësi, i tyre. Megjithatë 
unë e dërgoj atje qenien time te turmat e 
krijesave. Shrohet çështja si është e mundur që 
këto veprime të më lidhin me ata ndonëse jam 
indiferent si ndaj atyre ashtu edhe ndaj frytit që 
sjellin atal2 Shpirti dhe subjekti im qëndron i 
ndarë prej tyre dhe shikon se si vepron dhe sii 
krijon Maya. 


“Maya” i krijon të gjitha gjërat, ajo krijon çdo gjë 
që lëviz, dhe që nuk lëviz o biri im Arjuna, biri 
Kuntit për këtë arsye bota sillet duke lëviz në 
boshtin e vet që nga lindja deri në shkatërim. Të 
paditurit dhe të marrët kalojnë si të verbër 
këndej dhe më shohin në këtë formë dhe këtu 
në këtë botë, por nuk e kuptojnë fare 
madhështinë time, dhe nuk e dinë se jam Zoti 
i shpirtit të tyre. 


Prandaj të kota janë shpresat, puna dhe 
njohuritë e tyre. E gjithë dija e tyre është vetëm 
lajthitje, ndërsa natyra e tyre rrokulliset në 
çmenduri mostruoze. I madh është vetëm 

shpirti që bëhet hyjnor, vetëm shpirtrat e tillë e 
njohin, origjinën dhe pavdekshmërinë time 
prandaj më bëjnë homazh, me mendjen e tyre 
esëll dhe të paluhatur, duke vlerësuar fuqinë 
time me zemër dhe me fjalë vazhdimisht duke 
kërkuar virtytin që më kënaq, të palëkundur. 


Në zotimet e tyre ata më adhurojnë dhe 
gjithmonë janë në unison me mua. Të tjerët më 
adhurojnë, duke njohur Brahman-in në çdo 
krijesë, Ata më identifikojnë si Një dhe si unison 
me veten e tyre ndërsa disa të tjerë u përulen 
Zotave të cilët në fakt janë vetëm fytyrat e mia 
në miliona ekzemplarë. Ritet dhe ritualet që ' 
përshkruhen në Veda dhe që shpjegohen në 
skriptat tona tërësisht personifikohen me mua, 
por me mua personifikohen gjithashtu edhe 
ofrimet që bëhen për etërit tanë. Erëzat, dhe 
mëlmesat, ushqimi dhe “mantrat” si edhe gjalpi 
apo edhe zjarri në të cilin të gjitha këto ofrohen 
gjithashtu personifikohen me mua. Unë jam 
babai dhe nëna e kësaj bote por edhe gjyshi e 
stërgjyshi. 

Unë jam ai që dhuron frytin e çdo veprimi dhe 
aksioni. Unë i pastroj të gjitha, Unë jam OM-i 
dhe dituria absolute. Unë jam Veda, Sama, Rik 
dhe Yajur. Unë jam fundi i rrugëtimit, 
dëshmitari, mbështetësi dhe vetë Zoti. 


Unë jam fillimi, miku dhe vendi ku strehohen të 
gjithë. Unë jam ai për të cilin çdo gjë ka nevojë, 
jam depo e shpërbërjes së jetës. 


Unë jam përfundimi i gjithë asaj që shihet në të 
gjitha krijesat dhe fara e çdo gjëje që është e 
ndryshueshme dhe që ndryshon. Unë jam 
nxehtësia e diellit e gjithashtu nxehtësia e 
zjarrit, vetë përjetësia por edhe vdekja. Unë e 
krijoj shiun dhe njëkohësisht edhe e ndërpres, 0 
Arjuna, unë jam kozmosi që zbulohet para teje 
si edhe embrioni i cili nuk shihet dhe qëndron i 
fshehur. 


Ata që dinë të recitojnë Veda duke më adhuruar 
përmes riteve të përshkruara, duke pirë verën e 
Zotit në bashkësi të pastruar nga mëkatet, këta 
njerëz luten për të kaluar në parajsë dhe arrijnë 
në fushën e Indra e cila është vendi i njerëzve të 

lumtur. Atje ata do t'i përjetojnë kënaqësitë 
qiellore. Këto kënaqësi që janë edhe më të 
mëdha se ato në tokë, ata do t'i shijojnë, deri në 
çastin kur meritat që i kanë fituar të mos 
shpenzohen dhe zhduken e atëhere sërish do të 
kthehen në botën mortale. 


Prandaj shko në rrugën e të drejtëve, në rrugën 
e atyre që përcjellin Veda-t me respekt ashtu si 
e meritojnë, kërko parajsën edhe pse ende je i 
uritur për ushqimin e shqisavet të cilat janë 
kërkesë e pasioneve të vazhdueshme e të pafund 
të cilat mund të kthejnë sërish mbrapa, prandaj 
vazhdoje përkushtimin dhe mos u ndal. 


Në qoftë se njeriu më adhuron dhe mediton për 
mua me mendjen esëll duke e përkushtuar çdo 
moment, unë do ta pajis me çdo gjë që ka 
nevojë dhe do t'ia mbroj nga humbja të gjitha 
vlerat që posedon. Edhe ata që adhurojnë 
Zotërat tjerë, dhe flijohen për ata me besim në 
zemrat e veta, në fakt më adhurojnë vetëm mua, 
por të lajthitur sepse unë jam Zoti i vetëm i 
fliimeve dhe gëzimeve. Megjithate , këta njerëz 

duhet të kthehen sërish në këtë botë, sespe nuk 
më njohin mua dhe natyrën time të vërtetë. 


Ata që u bëjnë flijime Zotërave të ndryshëm do 
të shkojnë tek ato Perëndi që kanë adhuruar 
stërgjyshët e tyre. Ndërsa njerëzit të cilët 
adhurojnë forcat e elementeve dhe shpirtërave - 
do të shkojnë tek ata ndërsa vetëm të devotshmit 
ndaj meje do të vijnë tek unë. 


Çfarëdo që njeriu më jep mua me devotshmërinë 
e tij, fryt, ujë, gjethe ose lule unë do t'i pranoj 
sepse ato janë dhurata të dashurisë dhe 
përkushtime të zemrës së tij. 


O Arjuna, biri i Kuntit, çfarëdo që të jetë veprimi 
yt, ushqimi ose adhurimi si dhe çfarëdo që të 
jetë dhurata që i jepni njëri-tjetrit, çfarëdo që të 
jetë zotimi për punën e shpirtit vendosi 
gjithashtu si ofertë për mua. 


Kështu do të gëzosh liri nga të dyjat si nga të 
këqijat ashtu edhe nga të mirat domethënë nga 
efektet e veprimeve tua. Të gjitha këto nvi ofro 
mua. Nëse zemra jote unifikohet me mua, do të 

jesh i lirë nga Karma që në këtë jetë dhe do të 
vish tek unë. 


Fytyra ime është e njëjtë për gjitha krijesat unë 
nuk e dua askënd dhe nuk e urrej askënd. Pa 
marrë parasysh këtë, të devotshmit ndaj meje 
janë në mua përgjithmonë, ndërsa edhe unë unë 
paraqitem para tyre dhe do të gjendem në mesin 


e tyre. 


Edhe pse njeriu mund të jetë ngarkuar me 
mëkate gjatë jetës, nëse më do mua, dhe vepron 
me devotshmëri absolute ndaj meje, unë nuk e 
shoh atë si mëkatar dhe njeriu i tillë është i 
shenjtë për mua. Kështu shumë shpejt hyjnia do 
ta kaplojë këtë njeri, natyrën dhe paqen e tij të 
përjetshme. 


O Arjuna, birii Kuntit, ta dish këtë fakt të sigurtë 
se njeriu që më do në këtë mënyrë nuk do të 
humbet dhe nuk do të përfundojë. Edhe ata që u 
takojnë kasteve më të ulëta siç janë Vaishya dhe 
Shudra mund ta arrijnë sendërtimin më të lartë 
spiritual. 

Nëse strehohen në mua, edhe ata të kasteve të 
larta, brahmanët e shenjtë si edhe filozofët fetarë 
dhe mbretërit mund të sendërtohen plotësishti 


Nëse e gjen veten në këtë botë tranziente e pa 
hare, shmangu prej saj dhe gjeje lumturinë në 
mua. Mbushe zemrën dhe mendjen me mua, më 
adhuro, bëji të gjitha veprimet si akte ofrimi për 
mua dhe përkulu në shenjë respekti. Nëse në 
këtë mënyrë e vendos zemrën tënde në mua dhe 
“më merr si ideal mbi të gjithë atëherë do të vish 
në qenien time. 

KAPITULLI I DHJETË 


LAVDIA HYJNORE 


Krishna: - O luftëtar, ja edhe një herë dëgjo këto 
urtësi që janë më të lartat sepse unë kërkoj vetëm 
mirëqenie për ty prandaj dua të të mësoj pasi që 
zemra jote po kënaqet në këto mësime. 


Ja si mund të më njohin të urtit dhe të mësojnë 
fillet e mia sepse Unë jam origjina dhe 
mbështetësi i tyre. Unë i ndihmoj ata që e 
kuptojnë se nuk kam lindur, se nuk kam fillim, 
se jam Zotii botërave,i vetmi ndërmjet njerëzve 
që nuk kanë mëkate dhe janë pa deziluzione. 


Unë jam ai që çdo gjë e bën për njeriun, për tërë 
natyrën e tij, për diturinë dhe fuqinë apo 


perceptimin që kanë që të jenë të kthjellët, pa 

gabime të mendimeve që angazhohen për të 
vërtetën, për vetëpërmbajtje për qetësinë e 
shpirtit, kontrollimin e shqisave, për lumturi , 
që i mbështes në pikëllim, në lindje dhe në 
shkatërrim, në çastet e frikës që të qëndrojnë të 
patrembur, ndihmoj ata që nuk i dëmtojnë 
krijesat që të qëndrojnë me mendje të paluhatur 
dhe me zemër të përmbushur. Unë jam ai që nxit 
vullnetin e fortë, famën dhe nderin, gjendjen e 
zemërgjerësisë, por edhe të turpit.Të gjitha këto 
veçori vijnë vetëm nga unë. Vetëm nga mendimi 
im vijnë shtatë të urtit, dhe unë i jap jetë njerëzve 
të parë, fëmijëve të kësaj bote. Ai që me të vërtet 
më njeh mua, si qenie e shumëfishtë i cili është 
i pranishëm gjithkund dhe i përhapur gjithkund 
dhe ai që është në Yoga nuk do të luhatet në këtë 
çështje duhet ta dish në mënyrë të sigurtë. Unë 
jam kudo që të gjitha krijesat paraqiten, këtë e 
dinë të urtit të cilët më adhurojnë në zemrat e 
tyre me dashuri, Tek ata perceptimet dhe shqisat 
janë të mënjanura ndërsa unë jam tema e vetme 
në bisedat dhe komunikimet e tyre. Në këtë 
mënyrë ata kënaqen me njëri-tjetrin në shkëlqim 
dhe lumturi. Ata janë gjithmonë të vetëdijshëm . 
për Zotin e tyre prandaj vazhdimisht dhe 

gjithmonë janë të devotshëm. Për këtë arsye 
forca e mendimeve të tyre është e iluminuar dhe 
e udhëhequr nga unë. Bile edhe nga zemra e 
injorantit aty ku jam unë dhe për hir timin edhe 
atij i largohet errësira. 


Arjuna: -Ti je Brahman dhe hyjnor dhe të gjithë 
të urtit të shpallin të përjetshëm. Edhe Narada i 
shenjtë e ka ditur se je i pavdekshëm dhe i 
pranishëm kudo. Këtë fakt e kanë njohur 
gjithashtu edhe Devala, Asita edhe Vyasa. Tani 
edhe unë vetë u njoftova dhe mësova 
personalisht nga Ti që e ke konfirmuar. 


O Krishna tani e di se kjo që thua është e vërteta 
dhe zemra ime e beson. Tije Zoti i gjithë zotrave, 
si dhe burimi i të gjitha jetëravel Zoti i të gjitha 
krijesave si mund të njihet lavdia jote në tërë 
shtrirjen e vërtetë2 Këtë vetëm Ti e di me dritën 
e natyrës sate të brendshme. Prandaj, të lutem 
ma mëso të vërtetën edhe mua dhe mos mbaj 
asnjë fsheftësi, më trego të gjitha format tua, në 
të tri botërat. Më trego, se si mund të të shquaj 
ty përmes mendimeve të mial Ma trego 
përfundimisht fshehtësinë tënde që të mësohem 

ta shoh, m'i trego të gjitha format dhe fuqitë e 
tua si dhe mënyrat e manifestimit, më thuaj dhe 
më trego të lutem sepse çdo fjalë e jotja është 
nektar jomortal për mua dhe unë kurrë nuk do 
të lodhem duke të dëgjuar. 


Krishna: O Arjuna unë me të vërtetë do t'i tregoj 
manifestimet e mia hyjnore, por do të emërtoj 
vetëm ato më kryesoret sepse më të voglat janë 
të panumërta. Unë jam Atman-i që jeton në 
zemrat e të gjitha krijesave mortale domethënë 
jam fillimi, jeta dhe mbarimi i çdo gjëje. Unë jam 
Vishnu, jam Dielli që shkëlqen me dritë, jam 
Marichi, Zoti i erës ndërsa ndërmjet yjeve jam 
hëna. Unë jam Veda, jam vetëdija brenda 
krijesave. Unë jam Shiva, jam Zotii pasurisë, jam 
shpirti i zjarrit. Unë jam Meru, maja më e lartë 
dhe qendrore e maleve. Mua më. njohin si 
Brihaspati, prijësi i klerikëve dhe si Skanda, më 
njohin si luftëtarin kryesor. Unë jam oqeani i të 
gjitha detrave dhe ujërave. Unë jam Bhrigu, i 
urti, dhe ndërmjet fjalëve jam OM-i dhe 
Himalaya ndërmjet gjërave që nuk lëvizin. Unë 
jam druri i fikut të shenjtë, jam Narada plak, 
Chitraratha, muzikanti hyjnor dhe Kapila 

ndërmet shpirtërave të përsosur. Ndërmjet 
kuajve unë jam Uchaishrava i cili ka ardhur nga 
deti, jam Airavata ndërmjet elefantëve 
mbretëror, jam mbreti ndërmjet njerëzve. 
Ndërmjet armëve jam Zoti i bubullimës. Jam 
Kamadhenu, lopa hyjnore, jam Vasuki Zoti i 
gjarpinjëve. Jam Ananta, gjarpri hyjnor, Varuna 
në det, Arayaman ndërmjet etërve, jam vdekja 
që shpërndan frytet e të gjitha veprimeve. Jam 
Prahlada, gjigante, ndërmjet atyre që masin jam 
koha, ndërmjet bishave jam luani kurse 
ndërmjet zogjve jam Shqiponja e Vishnusë. ' 
Unë jam fillimi, mesi dhe fundi i krijimit, jam 
dituria e të gjitha çështjeve spirituale, dhe 
logjika e debatave. 


Në alfabet unë jam A-ja në kohë jam pambarimi, 
unë mbaj çdo gjë ndërsa, fytyra ime është 
gjithkund. Unë jam vdekja që merr çdo gjë me 
vete, por edhe burimi i çdo gjëje që do të lindë, 
jam lavdia, prosperiteti, fjalimi i bukur, 
memorja, intelegjenca, vendosmëria dhe falja. 

Unë jam hymni e Vedave dhe Gayatri i ritmeve 
të poezive, ndërsa ndër muajt e vitit jam 
Margashirsha, sezoni i luleve. 


Unë jam loja e dinakëve, fuqia e të fortëve, 
triumfi dhe këmbëngulja, jam pastërtia e të 
mirëve. Unë jam Krishna ndërmjet Vrishnu-ve, 
Arjuna ndërmjet Pandava- ve, Vyasa ndërjet të 
urtëve. Jam Ushanas ndërmjet poetëve të 
iluminuar. Jam spektri i atyre që sundojnë, 
politika e atyre që konkurojnë, jam heshtja e 
sekreteve, dituria e dijetarëve. 


O Arjuna, unë jam fara e shenjtë e të gjitha 
jetërave ndërsa në këtë botë asgjë e gjallë dhe jo 
e gjallë nuk mund të ekzistojë pa mua. Nuk ka 
limit për format e mia të manifestimit hyjnor të 
cilat as që mund të numërohen. 


O ti, vrasës i armiqëve, o Arjuna, Të gjitha gjërat 
që t'i përshkrova janë vetëm disa nga çështjet e 
panumërta të formave që kam unë. Çfarëdo që 
ekziston në këtë botë që është e fuqishme ose e 
bukur apo e lavdishme është rezultat i vetëm një 
pjese të vogël të qenies sime dhe veprimeve të 


100 


Bhagavad Gita 
mia. Nga e tëra për të cilën ke nevojë o Arjuna 


është që ta dish se unë ekzistoj dhe se vetëm një 
atom i imi e mban të gjithë Universin. 

KAPITULLI I NJËMBËDHJETË 


VIZIONI I ZOTIT NË FORMËN E TIJ 
UNIVERSALE 


Arjuna: Për hir të dashurisë sate ndaj meje më 
mësove të vërtetën për Atman-in. 

Fjalët tua janë mistike dhe sublime, ato më kanë 
çliruar nga mosdija e injoranca. Prej teje që ke 
sytë si lulja e lotusit, mësova në detaje mbi 
origjinën dhe shpërbërjen e krijesave dhe për 
lavdinë tënde infinite. 


-O Perëndia supreme, tani e di se je ashtu siç e 
përshkruan veten dhe nuk kam kurrëfarë 
dyshimi. Megjithatë, kam dëshirë tepër të 
madhe ta shoh formën tënde hyjnore. Nëse e 
sheh të arsyeshme që ky vizion të paraqitet për 
mua në formën e pandryshueshme të Atma-nit 

o mjeshtër i Yoginave, atëherë zbuloje atë për 
mua. 


Krishna: O Arjuna e paske vënë re këtë formë 
time hyjnore e cila mund të paraqitet në qindra 
e mijëra lloje të ndryshme, në ngjyra dhe forma 
të ndryshme. Ti ke vënë re Aditya, dhe Vasu, 
Rudra, Asein si edhe Martu. Ke vënë re shumë 
mrekulli, Ti o pasardhës i Bharata, ke parë ato 
që asnjë njeri deri tash nuk ka parë me sy. 


O pushtues i përtacisë, sot do ta paraqes tërë 
universin, para syve të tu dhe ti do të shohësh 
të gjitha krijesat e gjalla dhe ato inerte, të krijuara 
nga trupi im. Dhe çfarëdo tjetër që ke dëshirë do 
ta do shohësh gjithashtu. Por të gjitha këto nuk 
mund t'i shohësh me sytë e njeriut të thjeshtë 
prandaj do ta jap shikimin hyjnor dhe ti ke vënë 
re se, kjo është fuqia ime e Yoga-s. 


Sanjaya: Dhe tani o mbret im, pasi që Krishna t'i 
tha këto fjalë, mjeshtri i të gjithë Yogive, para 
Arjunës paraqiti formën e tij transhendentale, 
hyjnore, duke folur me gojëra të panumërta, 
duke .shikuar me sy të panumërt, përmes 

aspekteve të mrekullueshme e të zbukuruara me 
ornamente të panumërta hyjnore, në forma duke 
mbjatur armë të panumërta hyjnore, duke 
mbajtur rreth qafe kurorë qiellore dhe rroba të 
parajsës i mbuluar me parfume me erëza 
hyjnore në madhështinë gjithëpërfshirëse deri 
në pambarim. 


Ashtu sikur të kishim mundur të shohim mijëra 
diej që ngrihen së bashku në qiell, aq dukej 
lavdia dhe forma e Zotit në infinit. 


Pastaj birii Pandus pa tërë universin në pamjen 
gjithëpërfshirse dhe të gjithanshme, diversitetin, 
e shprehur përmes një qenie që kishte brenda në 
një trup si të ishte trupi i Zotit të Zotërave. 
Atëhere Arjunës së mallëngjyer nga kjo mrekulli 
flokët iu rrënqethën dhe iu ngritën përpjetë 
pastaj u përkul para Zotit duke e admiruar dhe 
me shuplakat e bashkuara tha: 


Arjuna: -O Zotiim, tani po shoh të gjithë Zotërat 
brenda trupit tënd, secili me grumbuj të 
krijesave, po e shoh Brahma i ulur ne fronin e 
tij të lules së lotusit, po i shoh. të gjithë sagje-t 

dhe shenjëtorët, të urtit, si dhe gjarpërinjët 
hyjnorë. Po e shoh formën tënde universale, po 
të shoh në pa kufi, po shoh në infinit duar, sy, 
gojëra dhe barqe, po shoh gjithçka që nuk ka 
fillim e as fund. 


Po të shoh të kurorëzuar me kurorë diademash 
duke mbajtur në dorë topuzin dhe diskun. Po 
dukesh i shndritshëm ashtu që sytë të verbohen 
nga ky shkëlqim e kjo bukuri. Po dukesh 
brilliant si dielli, si zjarri suprem, përtej forcës së 
kuptimit të njeriut, gjëra të cilat nuk mund të 
merren me mend.. 


Ti je bazamenti i botës, dhe streha e vetme e 
palëkundur, je roje e ligjit të përjeshëm, shpirti i 
jetës që kurrë nuk vdes, që nuk lind as nuk vdes, 
tije ai që ke fuqi pa kufi, që ke miliona gjymtyrë, 
që në sytë e tu duken dielli dhe hëna. Ti nëse do 
e bën botën hi. 


Ti ke mbushur qiellin në të katër anët, dhe 
bashkon parajsën dhe tokën. Je i madh dhe i 
tmerrshëm dhe në të njëjtën kohë je ai nga cili 
dridhen tri botërat. 

Në ty hyjnitë vijnë me shuplakat e bashkura, të 
mrekulluar dhe me habi, duke bërtitur “Paqe”I. 
Rishit dhe Siddhat këndojnë për ty hymne 
lavdie dhe admirimi. Aditya dhe Rudra, 
Sadhya, Viseas, Aein, Martu dhe Vasu, 
mikëpritësit e Gandharva, Yaksha, Asura edhe 
. Ushmapa, të gjithë shikojnë të mrekulluar nga 
habia. 


Nga pamja e kësaj forme O mjeshtër i fuqishëm, 
me shumë gojëra dhe sy, këmbë, dhe barqe 
ashtu si dhe unë të gjithë botërat frikësohen dhe 
tmerrohen.. 


Kur të shoh Vishnu me OM-in e pranishëm 
duke prekur qiellin dhe ylberin gojëhapur e me 
sytë plot zjarr e tërë pamja ma përshkon zemrën 
e kam plot bezdi. Tani me këta dhëmbë të 
mëdhenjë dhe gojë hapur dukesh si zjarri i 
fundit i mëngjesit ndërsa veriu, jugu, lindja dhe 
perëndimi duken të urryer prandaj o mbret i 
hyjnive, dhe maja më e lart e botës ki mëshirë. 


Bijtë e Dhritarashtra, shumë mbretër, Bhisma, 
Drona dhe bijtë e Karna të gjithë me radhë si dhe 


106 





Bhagavad Gita 


luftëtarët tanë nguten për tek ti, në kthetrat e 
tua të tmerrshme në të cilat qëndrojnë kokat e 
tyre të lidhura e të thërrmitura. 


Të shpejtë si lumenjtë e rrëmbyeshëm që 
derdhën në oqean, heronjtë me shpejtësi lëvizin, 
“që të shkatërrohen me kokë përpra pastaj preken 
me ty dhe aty përfundojnë. 

Me gjuhën tënde të zjarrtë ti i prek dhe i 
gllabëron ndërsa rrezet e tua prekin lartësitë e 
parajsës, o Vishnul 


Më trego kush je ti o Zot i Zotërave ki mëshirë 
dhe më trego këto fshehtësi nga fillimil 


Krishna: Kam ardhur si koha, që shkatërroi 
njerëzimin, i gatshëm për atë orë kur koha sjell 
- fundin e tyre. Të gjithë ata duhet të shkojnë, pa 
marrë parsysh rrethanat. Prandaj ngrije dorën 
dhe godite me harkun tënd, fitoje mbretërinë , 
pasurinë, lavdinë, o Arjuna, ngrihu, ti që gjuan 
me hark me të dy duart. Ata besojnë se do të 
godasin, por tanimë unë i kam goditur, 
megjithatë ti goditi të vdekur sepse ata janë tani 


107 


Bhagavad Gita 


të dënuar. Lufto dhe mos u frikëso, armikun 
tënd duhet ta mposhtësh. 


Sanjaya: Pasi dëgjon këto fjalë nga vetë zoti 
Krishna, Arjuna i bashkoi shuplakat dhe u 
përkul duke u dridhur, pastaj u shtri shumë i 
frikësuar dhe iu drejtua Krishna-s edhe një herë, 
me zë të mbytur. 


Arjuna: Kam kënaqësinë më të madhe në botë të 
të bëj nder ty, duke të parë o mjeshtër i shqisave 
kur demonët ikin kudo të tmerruar ndërsa të 
gjithë Siddhat të përkulen me admirim. 


O Ti më i madhi, si mund të mos përkulem ty 
që je krijuesi dhe shkaktari i të gjithave. Ti je 
Brahma që nis të gjitha, je Ai që nuk egziston, 
Ai që ekziston dhe Ai që i transhendon ato. 


Ti je i pari në parajsë o shpirti i lashtël Kozmosi 
është brenda teje dhe pushon në qetësi dhe 
siguri. Ti je dija dhe ai që di çdo gjë, je qëllimi i 
çdo veprimi të panumërt në ndryshim, trupi yt 
e sjell jetën, Je babai i të gjithë atyre që kanë 
lindur dhe baba i babait të botës. 


108 


Bhagavad Gita 


Të përshëndes, si dhe të përkulem dhe të lutem 
me të gjitha falënderimet dhe të falat. 


Me përkuljet nga çdo anë, o Zot sepse e 
pakufishme është madhështia dhe lavdia jote, Ti 
je çdo gjë që ekziston sepse gjendesh kudo. 


Në mënyrë jo të duhur të quajta Krishna dhe 
shoku im sepse të trajtova Ty që je Zot i 
pavdekshëm si një shok dhe si njeri i vdekshëm, 
por këtë e bëra ngaqë isha i mbushur me dashuri 
për ty dhe isha i pavetëdijshëm për madhësinë 
dhe madhështinë tënde. 


Shpeshherë kemi bërë shaka gjatë ushqimit ose 
duke ecur apo kur kemi pushuar bashkë. Nëse 
fjalët e mia, ndonjëherë të kanë ofenduar kërkoj 
ndjesë me përulje dhe më fal të lutem o Zot i 
përjetshëm. Ti që je autor i kësaj bote të asaj të 
palëvizshme dhe të asaj që lëviz, vetëm Ti 
meriton të jesh i adhuruar sepse je më i larti dhe 
më madhështori. Askund në të tri botërat 
askush me ty nuk mund të jetë i barabartë. 

Prandaj të përkulem dhe këkoj falje, o Zot për të 
gjitha të metat dhe të lus të më falësh ashtu si'e 
falin shokët njëri tjetrin, ashtu siç e fal babai të 
birin dhe njeriu të dashurin e vet. 


Unë pashë ato që asnjë njeri nuk i ka parë kurrë 
para meje dhe që nuk mund t'i shohë. 


Kënaqësia ime është e pakufishme por tmerrimi 
edhe më i madh. Tani më trego të lutem formën 
tjetër, o Zot i madhërishëm ki mëshirë për mua. 
Ti që ke me mijëra gjymtyrë që je Krijesa më 
universale ma trego të lutem formën që e njoh 
unë atë të vjetrën me bukurinë tënde dhe me 
armët e tua me topuzin dhe diskun. 


Krishna: Kjo formë e zjarrtë kudo në botë është 
supreme, primare, e lashtë dhe e manifestuar 
nga forca e Yogas , është vetëm e imja dhe e 
paraqita vetëm për ty, o Arjuna, sespe të dua. 


As sakrificat, as studimii Veda-ve, as praktika 
spirituale, as lëmosha, e as ritualet nuk u 
. ndihmojnë njerëzve mortalë për ta parë këtë 
formë timen. Këtë e ke parë vetëm ti o heroi 

Pandus, e askush tjetër. Tani ti nuk duhesh të 
kesh frikë më, e as të hutohesh duke më parë 
kështu të tmerrshëm. 


Bëhu ilumtur, merr guximin, shiko këtu, dhe ja 
ku jam i transformuar ashtu si më ke njohtur 
përpara. 


Sanjaya: Pasi Krishna ia tha këto fjalë Arjunës, u 
paraqit në formën e tij të mëparshme, duke 
marrë pamjen e atij që ka shpirtin e tansformuar 
sërish në formën e tij të këndshme, subtile dhe 
të butë, të atij që krijon harmoni, qetësi dhe 
paqe. Kjo pamje e entuziasmoi Arjunën. 


Arjuna: o Krishna, tani po e shon përsëri formën 
tënde të këndëshme dhe humane, dhe sërish 
jam i qetë. 


Krishna: Formën time që po e sheh është shumë 
vëshirë të shihet sepse bile edhe hyjnitë shprehin 
dëshirë gjithmonë ta shohin. Me asnjë veprim as 
me studimin e Veda-ve, as me praktikë 
spirituale as me lëmoshë e as me rituale nuk 
mud ta shohin visionin që vetëm ti e ke 

parë. Vetëm me mendje të koncentruar thellë në 
një gjë, në devotshmëri ndaj meje vazhdimisht 
dhe në mënyrë intensive do të kesh mundësi që 
ta shohësh këtë formë timen në mënyrë 
komplete, për të parë atë pamje dhe të mësosh 
dhe të hysh brenda saj, o hero, që do t'i 
shkatërrosh armiqët e tu. 

KAPITULLI I DYMBËDHJETË 


YOGA E DEVOTSHMËRISË 


Arjuna: Disa njerëz të adhurojnë me dashuri të 
vërtetë e të palëkundur. Disa të tjerë të 
adhurojnë si Zot të pamanifestuar, të 
pandryshueshëm. Cilat nga këto të dy adhurime 
kanë kuptim më të plotë, në Yoga” 


Krishna:Ata që e kanë mendjen e fiksuar në mua 
me dashuri të palëkundur, duke më adhuruar 
me besim absolut, unë i konsideroj se kanë 
kuptim më të qartë për Yoga, ndërsa ata që e 
adhurojnë Zotin si fuqi të pamanifestuar, të 
pandryshueshme, të padefinuar, ata adhurojnë 
atë që është omni prezente, konstante dhe e 
përjetëshme. Ata kanë kontroll të mendimit dhe 
i mbajnë shqisat në kontroll. Ata kanë mendjen 

e qetë, dhe janë të devotshëm për të mirën e 
njerëzimit dhe shohin Atman-in në çdo krijesë. 
Edhe ata padyshim se do të vijnë tek unë. Por, 
këta e kanë detyrën më të vështirë, sepse Zoti i 
pamanifestuar është shumë vështirë të 
realizohet nga njeriu. 


Së shpejti unë do të vij tek ata që më ofrojnë çdo 
veprim të tyrin, tek ata që më adhurojnë vetëm 
mua me kënaqësinë më e madhe dhe me 
devotshmëri të palëkundur. Sespe ata më duan 
mua, lidhen me mua dhe unë do t'i shpëtoj nga 
pikëllimi mortal, dhe nga të gjitha valet e 
oqeanit vdekjeprues. 


Qëndro i absorbuar në mua, duke e përqëndruar 
mendjen në mua dhe në këtë mënyrë do të jesh 
i pranishëm në mua dhe mos dysho as tani as 
kurrënjëherë në të ardhmen. 


Nëse nuk mund të jesh i absorbuar në mua, 
atëherë provo të qëndrosh pranë, me 
koncentrim të plotë. Nëse nuk ke aftësi 
koncentrimi atëherë kushtoja veten punës e cila 

më kënaq mua. Me punën që bën për mua mund 
ta arrin perfeksionimin. 


Nëse nuk mund ta bësh as këtë atëhere 
dorëzoma veten në mua dhe kontrollo plotësisht 
epshet përmes zemrën tënde dhe renunco, e hiq 


dorë nga frytet e veprimeve aksioneve dhe 
punëve tua. 


Koncentrimi që praktikohet me thellësi, 
natyrisht se është më i mirë se repeticioni 
mekanik, ose rituali, falja, ose lutja. Absorbimi 
në Zotin që të jetohet me Atë dhe tëjetë në unitet 
e të bëhet një me atë gjithmonë, është shumë më 
i mire se koncentrimi. 


Ndërsa renuncimi dhe heqja dorë sjell paqe të 
përnjëhershme në shpirt. 


Njeriu duhet të çlirohet nga urrejtja në zemrën 
ndaj çdo krijese të gjallë. Ai duhet të bëhet mik 
dhe i mëshirshëm me të gjithë, duhet të lirojë 
veten nga deziluzioni i egos “unë” dhe “e imja”. 
Duhet ta pranojë kënaqësinë dhe vuajtjen me 
qetësi të njëjtë. 

Duhet të jetë gjithnjë ai që fal, të jetë prore i 
përmbajtur ta mbajë veten nën kontroll të jetë i 
unifikuar me mua në mënyrë konstante gjatë 
meditimin të tij. 


Duhet të zgjedhë që të jetë i palëkundur në 
vendosmërinë e tij. 


Duhet të më përkushtohet plotësisht me tërë 
intelektin dhe mendjen e tij. Një individ i 
devotshëm në këtë mënyrë është shumë i dashur 
për mua. Njeriu i tillë as nuk i ngacmon njerëzit, 
e as nuk lejon veten e vet të shqetësohet nga të 
tjerët. Ai më nuk duhet të jetë i ndikuar nga 
gëzimi e hareja, por as nga zilia, ankthi dhe nga 
frika dhe sii tillë është shumë i dashur për mua. 


Ai nuk duhet ta kërkojë e as të gëzohet me atë 
që është e këndshme. Njësoj nuk duhet' të 
tmerrohet nga ajo që nuk është e këndshme e as 
nuk brengoset e preokupohet me të. Një i 
devotshëm i tillë është shumë i dashur për mua. 
Qëndrimi i tij duhet të jetë i njëjtë si me mikun 
ashtu edhe me armikun. Ai duhet të jetë 

indiferent si ndaj nderimit si edhe ndaj fyerjes si 
ndaj të nxehtit ashtu edhe ndaj të ftohtit, si ndaj 
kënaqësisë ashtu edhe ndaj dhimbjes. 


Ai duhet të çlirohet nga gjërat që e kufizojnë dhe 
e lidhin për vete. Ai duhet ta vlerësojë njësoj 
lavdërimin dhe fajësimin. Ai duhet të jetë i 
kënaqur me çfarëdo që merr. Shtëpia e tij 
gjendet çdokund dhe nuk është askund. Mendja 
e tij është e fiksuar në mua dhe zemra e 
përkushtuar me devotshmëri të plotë. Të tillin 
unë e dua shumë. 


Këto urtësi që t'i mësova do të shpiejnë në 
pavdekësi. Ata të cilët i qëndrojnë besnikë kësaj 
, praktike dhe e zbatojnë me devotshmëri, ata të 
cilët më kanë Mua qëllimin më të lartë jetësor, 
ata që ma dorëzojnë zemrën dhe mendjen e tyre, 
unë i dua jashshtëzakonisht shumë. 

KAPITULLI I TREMBËDHJETË 
DITURIA DHE I DITURI 


Arjuna: Dhe tani o Krishna, dëshira ime është që 
të mësoj më shumë për elementet, Prakriti si dhe 
për Brahman-in në fushën e diturisë, Çka është 
dituria 2 Ç 'është ajo që duhet ditur2 


Krishna: Trupi ynë është fusha sepse njeriu e 
kryen veprimin dhe e zhvillon aksionin me trup 
dhe e merr frytin prej aty. 


Njeriu i urtë thotë se ai që e njeh fushën është ai 
që përcjell, shikon dhe vrojton se çka po ndodh 
dhe merr pjesë në zhvillimet që ndodhin në 
trupin e tij. 


Më njofto, dije se unë jam ai i cili e njeh fushën 
8 diturisë në trupin e çdo gjëje që ekziston. 

Unë e vendos lidhjen ndërmjet fushës së diturisë 
dhe dituritë, unë jam ai i cili di gjithçka për 
trupin e çdo gjë që ekziston , unë e njoh atë që 
është dituria më e lartë. 


Tani ti dëgjo ndërsa unë do të tregoj, shkurt, 
ç'është fusha e diturisë cila është natyra e saj, 
cilat janë modifikimet dhe origjina e diturisë. 


Do të tregoj gjithashtu kush është i dituri dhe 
cilat janë fuqitë e tij. 


Njerëzit e iluminuar i kanë shprehur të vërtetat 
në mënyra të ndryshme, përmes hymneve dhe 
aforizmave të ndryshme për natyrën e Brahman- 
it duke e arsyetuar dhe përshkruar, në mënyrë 
delikate, bindëse dhe me argumente. 


Tani do të të tregoj shpejt e shpejt. 

Së pari elementet Prakriti janë vetë kozmosi, por 
kozmosi nuk mund të shihet. Pastaj këto 
elemente përfshijnë intelektin, egon, tokën, ujin, 


eterin, ajrin dhe zjarrin. 

Aty përfshihen edhe dhjetë organet e njeriut për 
veprimin dhe njohjen e botës. Aty merr pjesë 
edhe mendja e njeriut por gjithashtu marrin 
pjesë edhe pesë shqisat. Zëri në esencën e vet, 
shqisa e erës apo nuhatjes që e regjistrojmë me 
hundë, shqisa e të prekurit dhe shqisa e të 
shijuarit me gjuhë. 


Këtu hyjnë edhe urrejtja, dëshira, dhimbja dhe 
kënaqësia, vetëdija, dhe gjykimi. 


Këto elemente janë pjesë përbërse të trupit të 
njeriut dhe e formojnë fushën e diturisë, me 
kufizimet dhe ndryshimet e saj. 


Prandaj po të them, bëhu i padëmshëm i 
devotshëm i nënshtruar dhe i përulur, mos 
pretendo tepër, bëhu i drejtë dhe i butë. Shërbeje 
mësuesin tënd dhe bindju plotësisht. Duke 
mbajtur mendjen dhe trupin në pastërti, të qetë 
dhe të palëkundur do të jesh mjeshtër i ego-s 
tënde. Duke u përpjekur të jesh larg gjërave që 
zgjojnë sensualitete, do të jesh i lirë dhe 
gjithmonë koshient për dobësitë e tua të natyrës 


120 


Bhagavad Gita 


mortale siç janë lidhja për lindjen, kohën, 
vuajtjen dhe vdekjen. 


Mos u bëj skllav i asgjëje, as i dëshirës posesive 
për të grumbulluar begati. Mos u lidh së tepërmi 
me asnjë njeri, fëmijë, grua, shtëpi apo vatër. 


Pranoje në qetësi si dhimbjen ashtu dhe 
kënaqësinë, më adhuro vetëm mua, me zemër të 
koncentruar. Mendimet duhet t'i orientosh nga 
vetmia, refuzo zhurmën dhe turmën si dhe 
trazimet e pafrytshme. Përpiqu vazhdimisht që 
ta njohësh Atman-nin dhe kërkoje e përvetësoje 
këtë dituri. Duhet ta kuptosh qartë pse duhesh 
ta kërkosh atë, sepse është e njohur si rrënja e 
urtësisë së vërtetë. 


Ajo mohohet gjithnjë nga injoranca. 


Tani unë do ta përshkruaj atë që duhet të dihet 
me qëllim që të ngadhënjehet mbi mortalitetin 
dhe ta bëj të ditur se Brahman-i është pa fillim, 
është transhendental dhe i përjetëshëm, ai është 
njësoj përtej asaj që ekziston dhe edhe asaj që 
nuk ekziston. 

Duart, sytë, këmbët kokat dhe fytyrat e tij janë 
gjithkund. E tërë bota është veshi i tij, ai me 
ekzitencën e vet i përfshin të gjitha gjërat sepse 
kryen të gjitha detyrat e shqisave ndonëse vetë 
nuk ka shqisa. Duke qenë i ndarë nga çdo gjë, ai 
njëherazi është pjesë përbërse e çdo gjëje dhe 
përmban çdo gjë dhe ndonëse nuk ka Guna i 
ndien ato. (tri energjitë e njohura) 


Ai gjendet brenda dhe jashtë dhe jeton në çdo gjë 
të gjallë por edhe në ato që nuk janë të gjalla, që 
janë inerte, është shumë delikat dhe qëndron 
përtej suazave të mendjes, shumë afër nesh dhe 
njëkohësisht shumë larg. 


Atman-i është i pandashëm por vetë i mban 
objektet dhe krijesat duke ua dhënë formën e 
krijimin nga vetja dhe duke i përkrahur dhe i 
mbajtur sepse është drita e të gjitha dritave dhe 
qëndron përtej errësirës së injorancës. Ai është 
dituria e vemtme reale të cilën mund ta 
studiojmë sepse ai jeton në zemrat tona. 

Ja shkurt të tregova cila dhe çfarë është fusha e 
diturisë, ç'është dituria dhe realiteti si dhe e 
gjithë ajo që duhet të mësohet dhe të dihet. Kur 
një besimtar imi i din këto gjëra, ai bëhet gati të 
jetë në unison dhe të bëhet Një me mua. Ti duhet 
të kuptosh që edhe Prakriti edhe Brahman-i janë 
pa fillim. I tërë evolucioni dhe Gunat vijnë ashtu 
si evolucioni i trupit dhe i shqisave nga Prakriti. 


Sensualiteti i individualitetit tonë është shkaktar 
i eksperiences së kënaqësisë dhe dhimbjes. Vetja 
jonë individuale e cila është Brahman-i 
gabimisht identifikohet si Prakriti, që sjell 
përvojat e Guna-ve dhe rrjedh nga Prakriti i atij 
që ka lindur nga prindër të pastër apo jo të 
pastër varësisht nga cila Guna jemi më të lidhur. 


Brahman-i suprem në trupin tonë është 
gjithashtu i njohur si dëshmitari i të gjitha 
veprimeve tona të cilat zhvillohen pikërisht për 
shkak të tij. 


Brahmani është ai që zhvillon të gjitha 
eksperiencat tona. Ai është Atman-i suprem apo 


krijesa infinite. 

Njeriu që zhvillon eksperiencën e Brahman-it 
në mënyrë direkte dhe që e dallon këtë nga 
Prakriti dhe Guna ai më nuk do të lindë përsëri 
pa marrë parasyshë çfarë jete ka jetuar. 


Disa nga ata që kanë pastruar zemrat e tyre e 
. realizojnë Atman-in në brendinë tyre me anë të 
kontemplacionit të mendimit. Disa e realizojnë 
Atman-in në mënyrë filozofike përmes 
meditimit mbi pavarësinë e tij nga Prakriti 
ndërsa disa të tjerë e realizojnë duke ndjekur 
Yoga-n e veprimit të drejtë. Ka edhe të tjerë që 
nuk i njohin këto rrugëtime, por e adhurojnë 
Zotin ashtu siç i kanë mësuar mësuesit e tyre. 


Nëse këto veprime bëhen në mënyrë të drejtë 
dhe besnike ashtu si i kanë mësuar edhe ata 
gjithashtu do të ngrihen mbi forcën e vdekjes. 
Mësoje dhe dije këtë o princ, se të gjitha krijesat 
vijnë nga Unioni mes fushave të diturisë dhe ai 
që ka diturinë që ka Prakriti dhe Brahman. 


Ai që e sheh Perendinë në çdo krijesë ai jeton si 
i pavdekshëm ndërmjet mortalëve dhe atëhere 


ky njeri sheh me të vërtetë dhe është vizionar. 

Prandaj qëndro gjithmonë vigjilent, i 
vetëdijshëm, për OM, për prezencën e Zotit me 
të cilën gjithmonë i ofron të gjitha për Atman-in 
e tij. Mos e fsheh më fytyrën e Zotit nën maskën 
e Egos dhe atëherë Perëndia do të të japë 
shkëlqimin dhe lumturinë absolute e cila është 
më e larta. 


Ai që kupton se të gjitha veprimet që zhvillohen 
kurdoherë janë nga Prakriti, Vetëm ai di të 
vërtetën se Atman-i është ai që nuk zhvillon 
veprim , domethënë që nuk vepron. 


Ai që e di se jeta e të gjitha krijesave është e 
unifikuar me Brahman që ka dalë nga Brahman 
e gjen veten në Brahman. Ai është diçka që nuk 
ndryshon, Atmani është infinit pa fillim e pa 
mbarim përtej Guna-ve. 


Prandaj o princ, edhe pse është brenda në trup 
ai nuk vepron dhe nuk ka ndjesi për frytet e 
veprimeve tona. Ashtu si eteri edhe pse është 
kudo në të gjitha hapësirat është shumë delikat 
që të mund të shihet. Ky Atman është njësoj në 

të gjithë trupat por kurrë nuk mund të shihet 
dhe nuk mund të prishet. 


Ashtu siç e ndriçon një diell tërë botën njësoj 
edhe ai që është posedues i diturisë rrezaton me 
vlerat e diturisë. 


Prandaj ai që me syrin e urtësisë dallon fushën 
e diturisë, ai që është njohës i diturisë për 
mënyrën se si njeriu mund të bëhet i lirë nga 
veprat e Prakriti-it, qëllimi i tij është i realizuar 
dhe ai hyn në sferën më të lartë të qenësisë. 

KAPITULLI I KATËRMBËDHJETË 


TRI GUNAT 


Krishna: Edhe një urtësi që do ta mësoj tani e 
kanë zbuluar të urtit të cilët kanë qenë njerëz 
perfektë dhe të cilët kanë kapërcyer dhe 
mposhtur varësinë e trupit. 


Me këtë urtësi ata kanë jetuar në harmoni me 
nënën natyrë e cila është e shenjtë. 


Ata më nuk rilinden kur të fillojë koha e re dhe 
nuk marrin pjesë në shkatërrimin e saj. 


Prakriti në mitrën e vet gjigande paraqitet me 
farën e gjithë jetës në tokë dhe nga kjo farë lindin 

të gjitha krijesat që kanë shumë forma dhe lindin 
nga shumë mitra sepse Prakriti është mitra e të 
gjithë mitrave ndërsa unë jam babai që e jep 
farën. 


Nga Prakriti krijohen Gunat (energjitë) Satëa, 
Rajas dhe Tamas. 


Këto janë lidhjet me të cilat njerëzit janë ' të 
burgosur në trupin e tyre. 


Satëa, që shndrit mund të na e tregojë Atmanin 
me dritën e tij por ajo mund të të lidhë me 
kërkesën për lumturi dhe me dëshirën më të 
madhe për dituri. 


Rajas është Guna e pasionuar, e cila do të bëjë të 
etur për kënaqësi dhe posedime materiale dhe 
krijon uri për aksione. 


Tamasi është guna injorante që i lajthit njerëzit 


duke i lidhur me deziluzione, mashtrime dhe 
me plogështi dhe inercion e mpirje. 

Fuqia e Satëa robëron atë që është i lumtur, fuqia 
e Rajas i robëron ata që janë të lidhur me 
pasurinë ndërsa fuqia e Tamas i robëron ata që 
janë të mashtruar duke ua errësuar gjykimin. 


Atëherë kur Satëa dominon, mbi Rajas-in dhe 
Tamas-in njeriu ndien fuqinë e plotë të Satëa. 


Nëse dominon Rajas-i mbi Satëa dhe Tamas-in 
njeriu është i kapluar nga Rajas-i por nëse 
dominon Tamas-i njeriu i dorëzohet plotësisht. 


Nëse kuptimi krijohet nga shqisat, përkatësisht 
nga dyert dhe dritaret e trupit është e qartë se 
atëherë dominon Satëa. 


Nëse ndjehet lakmia aksionit apo etja, 
shqetësimi dhe dëshira për të krijuar sa më 
tepër pasuri është e qartë se në këtë rast 
mbizotëron Rajas-i. 


Në qoftë se mendja është e errësuar, e hutuar, e 


plogshtë dhe e kapluar nga deziluzionet atëherë 
dominon Tamas-i. 

Njeriu që takohet me vdekjen në kohën e 
dominimit të Satëa atëherë do të shkojë në 
shtëpinë ku nuk ka mëkat dhe do te jetë në mes 
të shenjtërve të Perëndisë. 


Ai që vdes në Rajas do të ringjallet ndërmjet 
atyre që janë të lidhur për veprim. 


Ai që vdes në Tamas do të kthehet në mitrën e 
një të topituri. 


Fryti i akteve të drejta është Satëa, lumturia më 
e pastër. 


Kur është fjala për individët në të cilët dominon 
Rajas ata do ta kenë dhimbjen për fryt të tyre. 


Kur është fjala për individët në të cilët dominon 
Tamas ata do ta kenë injorancën si fryt të punës 
së tyre. 


Nga Satëa lind dituria, nga Rajas lind lakmia 


ndërsa Tamas sjell lajthitje deziluzion dhe 
errësirë. 

Nëse njeriu qëndron në Satëa atëherë e arrin 
nivelin më të lartë, nëse mbetet në Rajas do të 
mbetet në këtë botë ndërsa nëse bie në Tamas me 
natyrën e tij të ulët atëherë do të zhytet në botën 
e krimit. 


Njeriu i urtë duhet ta dijë se këto Guna janë ato 
që i realizojnë të gjitha aktet si dhe duhet ta dijë 
si të ngrihet mbi nivelin e tyre për ta arritur 
unitetin me mua. 


Në qoftë se njeriu arrin unitet me mua i tejkalon 
këto Guna, atëherë ai bëhet i lirë nga lindja dhe 
vdekja nga dhimbja dhe shkatërimi dhe bëheti 
pavdekshëm. 


Njeriu që nuk e urren dritën e Satëa-s është 
transcendental domethënë ka tejkaluar Gunat 
dhe ndikimin e tyre, sepse e urren aktivitetin e 
Rajas apo deziluzionin Tamas. 


Edhe pse ato veprojnë, por ato kanë pushuar të 
ndikojnë te ai, atëherë ai është si njeriu që rri i 
qetë, i pashqetësuar dhe nuk preket nga gunat 
duke e ditur se ato forca të cilat ushtrojnë 

veprimin dhe nuk e humbin fuqinë e flijimit dhe 
të diskriminimit. 


Atëherë njeriu qëndron i qetë në brendinë e 
Atmanr-it të vet i cili e kupton lumturinë dhe 
vuajtjen si gjendje të njëjtë. 


Ari, balta dhe guri për te janë të njëjtë, dhe kanë 
pakëndshmja janë të njëjta sepse ai ka 
mprehtësinë e vërtetë. Ai nuk i kushton 
vëmendje të veçantë as lavdisë as fajësisë sepse 
ndjehet njësoj si kur është i nderuar si kur 
eventualisht dikush e ofendon. Kur shkon në 
luftë ai nuk i konsideron asnjërën palë si armike 
apo mike. Atij nuk i mungon asgjë prandaj nuk 
e fillon asnjë aksion. Ai që më adhuron me 
dashuri të palëkundur e transcendentale i 
tejkalon Gunat dhe bëhet gati për të arritur 
unitetin me Brahman., duke u bërë Brahman 
brenda trupit të vet. Jeta është e pavdekshme 
dhe kurrë nuk do të shuhet, unë Brahman jam e 
vërteta, hareja dhe lumturia e amshueshme. 

KAPITULLI I PESËMBËDHJETË 


DEVOTSHMËRIA NDAJ SHPIRTIT 
SUPREM 


Krishna: Në një rrëfim të lashtë flitet për një dru 
gjigant të fikut të quajtur Aseatha që ishte i 
përjetshëm dhe i kishte rrënjët në parajsë, ndërsa 
degët në tokë, kurse çdo gjeth i tij përbënte një 
këngë të Veda-ve kështu që cili e njihte atë i 
dinte të gjitha Vedat. 


Poshtë dhe lart degët e fikut lakoheshin dhe 
ushqeheshin nga Gunat që ilëshonin burbuqet 
të cilat përbënin shqisat e tij, ndërsa rrënjët që 
shtriheshin poshtë nëpër tokë përbënin esencën 
e veprimeve të njeriut. Se çfarë ishte forma, 

fillimi, natyra dhe fundi e tij nuk mund ta 
mësosh këtu në këtë botë. 


Nga ky kontekst, njeriu duhet të mendojë për 
Brahman deri sa ta arrijë mprehtësinë për të 
mos u lidhur me gjëra të ndryshme ndërsa me 
këtë mprehtësi duhet ta prejë drurin e fikut, 
Aseatha pastaj duhet të përpiqet ta realizojë atë 
gjendje nga e cila nuk ka kthim prapa në lindjen 
paraprake. Njeriu duhet të qëndrojë dhe 
strehohet në qenien primare nga e cila gjithmonë 
fillojnë të gjitha lëvizjet dhe aktivitetet. Nëse 
njeriu arrin ta eliminojë injorancën atëherë do të 
çlirohet nga krenaria dhe deziluzioni. 


Ata që arrijnë ta mposhtin të keqen e 
varëshmërisë dhe lidhshmërisë në këtë botë ata 
jetojnë në bashkim konstant me Atman. Atëherë 
të gjitha pasionet dhe dëshirat eliminohen dhe 
njerëzit nuk janë më në mëshirën e reaksioneve 
të kundërta të shqisave dhe e arrijnë gjendjen e 
cila ngrihet mbi çdo ndryshim. Kjo është qenia 
infinite e Atmanit përkatësisht qenia e 
pambarimit si ajo kur dielli ia huazon dritën 
hënës ose e huazon zjarrin sepse ai shndrit i 

iluminuar gjithmonë dhe ai që arrin tek unë nuk 
do të rilind përsëri. 


Një pjesë e imja është Zoti në çdo krijesë i cili e 
mban natyrën të përjetshme, por që duket e 
ndarë, sepse ka një perde në mendje, me pesë 
shqisat e formuara nga Prakriti. 


Atëherë kur Zoti e merr formën në trup apo 
largohet nga ai atëherë vjen ose shkon duke 
marrë edhe mendjen dhe shqisat me vete, si e 
merr era aromën nga lulet. 


Njeriu duke dëgjuar dhe shikuar përtej veshit 
dhe syrit dhe duke qëndruar mbi prekjen dhe 
shijen e mban aromën e hundës në mendje dhe 
gëzohet ose vuan nga gjërat që përcillen përmes 
shqisave. 


Duke qëndruar në trup ose duke u larguar, kur 
është një me Guna, duke njohur mënyrën dhe 
lëvizjet e njeriut, duket se veprimi i Guna-ve 
është i padukshëm, për injorantin, gjithmonë, 
por i urti e ndjen me shpirt dhe e sheh me syrin 
e urtësisë. 

Yogi që ka arritur harmoninë dhe qetësinë me 
praktikat e veta spirituale i ruan ato në 
vetëdijën e tij. Ndërsa, ata që nuk kanë realizuar 
qetësinë dhe mprehtësinë për shkak të veprimit 
të Guna-ve nuk do të mund ta gjejnë edhe pse 
do të përpiqen shumë që ta realizojne këtë 
gjendje. 


Drita që jeton në diell dhe e ndriçon tërë botën, 
drita e zjarrit dhe drita e hënës është drita ime 
prandaj kjo duhet ditur. 


Energjia ime hyn në botë dhe mbështet të gjitha 
krijesat. 


Unë jam hëna, Unë jap ujin dhe jam thelbi i 
drurit me të cilin ushqej të gjitha bimët dhe 
drunjtë dhe jam bisku i jetës së tyre. Unë i 
konsumoj të gjitha ushqimet të cilat i shndërroj 
në fuqi e cila e mban trupin. Unë qëndroj në çdo 
zemër, Unë jap dhe marr dituri dhe kujtime. 


Unë jam ai për të cilin flasin Vedat, unë jam 
mësuesi dhe Ai që di Vedanta. 

Janë dy lloje personalitetesh në këtë botë: 
mortalë (të vdekshëm) dhe të pavdekshëm. 


Të gjitha krijesat janë mortale. Personaliteti i 
Zotit është i pavdekshëm dhe veç tij që është i 
pavdekshëm nuk ka të tjerë. Ai është gjithmonë 
i njëjtë dhe konstant. 


Ai është qenie jo personale dhe quhet Atman 
apo qenie supreme dhe është i pandryshueshëm 
sepse ngërthen në vete tri botërat. Pasi që unë 
jam Atman dhe transcendoj mortalen dhe të 
pavdekshmen në Veda jam i njohur si realiteti 
Suprem. 


Ai që është i lirë nga deziluzioni dhe i cili më 
njeh si Realitet Suprem i njeh të gjitha gjërat që 
duhet të njihen, prandaj më adhuron me gjithë 
zemër. Kjo është e vërteta e shenjtë e të gjitha të 
vërtetave që t'i kam shpjeguar dhe mësuar. Ai 
që i realizon të gjitha këto vërteta bëhet i urtë 
dhe e ka plotësuar qëllimin e jetës së vet. 

KAPITULLI I GJASHTËMBËDHJETË 


TENDENCAT HYJNORE DHE ATO 
DJALLËZORE 


Krishna: Njeriu që ka lindur me prirje për 
hyjnoren nuk ka frikë dhe është i pastër në 
zemër. Ai në rrugën e tij jetësore është i 
përcaktuar për unitet me Brahman përmes 
mësimeve, skriptave dhe mësuesve të tij. 


Njeriu i tillë është bamirës i kontrollon pasionet 
e veta, mëson, i analizon dhe studion skriptat, 
dhe praktikon mësimet e veta spirituale. Ai 
është i drejtë, atë që e mendon e shpreh dhe të 
njëjtën gjë e bën përmes veprimit, kjo quhet 
Arjavam. Ai ka ka natyrë të butë, nuk e dëmton 
askënd, renuncon gjërat e botës dhe ka mendje 

të qetë dhe ka gjuhën e përshtatshme nuk ka 
qëllim të keq dhe nuk e ngacmon askënd. 


Njeriu i tillë ka mëshirë për të gjithë, nuk është 
lakmiqar është xhentil dhe modest. Ai abstenon 
nga aktivitetet e kota, ka besim në fuqinë e 
natyrës së tij më të lartë dhe falë saj ka qëndrim 
e durim. Ky njeri është i pastër në mendime dhe 
veprime.Ai është i çliruar dhe i ngritur mbi 
urrejtjen dhe krenarinë e tepruar ndërsa këto 
cilësi janë trashëgimi e tij. 


Në qoftë se njeriu lind me prirje e tendenca 
djallëzore, trashëgimia dhe cilësitë e tij janë 
hipokrizia, arroganca, mendjemadhësia, 
zemërimi, mizerja dhe injnoranca. 


Trashëgimia e njeriut me prirje e tendenca 
hyjnore sjell lirinë dhe çlirimin nga veset. 


Trashigimia e njeriut me prirje e tendenca 
djallëzore shkakton shumë varshmëri por ti 
Arjuna mos ke frikë se trashëgimia jote është 
hyjnore. 

Në këtë botë janë dy lloje njerëzish, njëri lloj 
natyra e të cilëve ka prirje dhe tendenca hyjnore 
dhe tjetri lloj që ka prirje dhe tendenca 
djallëzore. Unë ta përshkrova natyrën hyjnore 
në detaje, por tani do të mësosh për natyrën dhe 
prrijet e tendencat djallëzore. 


Njeriu me natyrë djallëzore nuk di se çfarë duhet 
bërë e çfarë nuk duhet bërë. Për njerëzit e tillë 
nuk ka të vërtetë, as pastërti, as veprim të drejtë. 


Ata janë të bindur se skriptat hyjnore janë 
gënjeshtra, se universi bazohet vetëm në ligjin 
moral por pa hyjni dhe se është i vendosur në 
epshe gjë që është errësira e mendjes së tyre të 
vogël. Këto krijesa të degraduara kryejnë vepra 
të tmerrshme dhe përpiqen ta shkatërojnë botën 
sepse janë armiqtë e njerëzimit. 


Epshet e tyre kurrë nuk pushojnë prandaj janë 
arrogantë, të pabindur dhe të dehur nga 
krenaria. Ata vrapojnë të verbuar në drejtim të 
së keqes ndërsa qëllimet e tyre janë tejet 
destruktive. Këta njerëz janë të sigurtë sejeta ka 
vetëm një qëllim, ndezjen e epsheve dhe 

pasioneve, prandaj kanë më tepër gjëra në 
dispozicion për t'u marrë me ato, nga të cilat 
ndahen vetëm atëherë kur vjen vdekja. 


Ankthi i lidh me njëqind zinxhirë duke i bërë rob 
të pasioneve, epsheve dhe zemërimit. 


Ata vazhdimisht dhe pa ndërprerje janë të zënë 
me grumbullimin e përfitimive të pandershme 
për t'i kënaqur dëshirat dhe pasionet e tyre që 
kurrë nuk përfundojnë. Ata thonë:unë e dua 
këtë dhe sot mora kaq, e dua atë, nesër patjetër 
kam për ta marrël Të gjitha pasuritë janë të miat 
dhe dua të kem shumë e më shumël Unë e 
shkatërrova këtë armik por do t'i shkatërroj 
edhe të tjerëti 


Unë jam sunduesi i të gjithëve dhe ai që i gëzon 
të gjitha gjërat e kësaj botel Unëj am i 
suksesshëm, i fortë dhe i lumtur dhe askush nuk 
është si unët Unë do të flijjohem për Zotërat dhe 
do t'ujap lëmoshë. Unë e dua dhe do ta shijoj 


këte jetë.” 

Ata kështu mendojnë për veten në verbërinë e 
injorancës së tyre. 


Ata kanë ndjesi për kënaqësi sensuale dhe janë 
të shqetësuar nga dëshirat e shumta tëflakta 
duke u zhytur në rrjetin e deziluzionit. Ata 
rrëzohen në ferrin e ndyrë të mendjes së tyre të 
keqe. Në mendjemadhësinë, krenarinë e pafund, 
kryelartësinë dhe intoksinimin me pasurinë që 
kanë, ata sakrifikojnë për Zotin vetëm formalisht 
dhe në enrrin e tij vetëm për t'u parë nga të tjerët 
pa rituale të shenjta. 


Këto krijesa malinje janë të mbushura me 
egoizëm dhe jetojnë në kotësi, me epshe dhe në 
zemërim me vetëbindje se janë të fuqishëm. Ata 
më urrejnë dhe e mohojnë prezencën time si 
brenda tyre ashtu edhe brenda të tjerëve. 


Ata janë armiq të njeriut dhe armiqtë e mi, janë 
mizorë, të neveritshëm dhe për turp. Këta Unë i 
dërgoj prapa sërish në mitrën e prindërve të 
degraduar, ua dorëzoj rrotës së lindjes dhe 
vdekjes, kështu që ata lindin sërish në degradim 
dhe deziluzion dhe nuk mund të arrijnë tek Unë 

prandaj sharrojnë poshtë e më poshtë në 
gjendjen më të ulët të shpirtit. 


Ferri ka tri dyer, epshin, bujën dhe lakminë. 


Ato dyer e shpiejnë njeriun në shkatërrim dhe 
për këtë arsye njeriu duhet t'u shmanget këtyre 
të këqijave. Ai që i tejkalon këto tri dyer të errëta 
do të arrijë ta shpëtojë veten e tij dhe ta arrijë 
qëllimin e tij përfundimtar. Ndryshe, ai që i 
anashkalon urdhërimet, mesazhet dhe porositë 
e skriptave dhe vepron në bazë të impulseve të 
dëshirave dhe pasioneve të tij nuk mund ta arrijë 
perfeksionimin dhe lumturinë e qëllimeve më të 
larta. 


Për këtë arsye lejo që skriptat e shenjta të të 
udhëheqin dhe të bëhen guidat e tua. Ato do të 
tregojnë se çfaë duhet bërë dhe çfarë nuk duhet 
bërë me qëllim që ta vendosësh kahjen e 
veprimit tënd. Së pari duhet ta mësosh rrugën e 
duhur të veprimit, ashtu siç na mësojnë skriptat 
e shenjta e pastaj duhet të veprosh në bazë të 
këtyre librave të shenjtë. 


143 





Bhagavad Gita 


KAPITULLI I SHTATËMBËDHJETË 


TRI LLOJE TË BESIMIT 


Arjuna: Disa njerëz. flijohen dhe sakrifikojnë për 
zotin me besim, në zemrën e tyre edhe pse nuki 
përcjellin instruksionet që gjenden në skriptat 
tona. Cila është natyra e këtij besimi të cilit i 
takojnë Satëa, Rajas ose Tamas2 


Krishna: Besimi i njeriut është i tre llojeve, 
karakterizohet me Satëa, Rajas dhe Tamas 
varësisht se cila nga gunat dominon në njeriun 
në atë moment. 


Tani dëgjo, besimi i çdo individi përputhet me 
temperamentin e tij. Njeriu në konstruktin e vet 
është 1 përbërë nga besimi që ka, është i atillë 
çfarë e ka besimin. 

Njeriu me temperamentin në të cilin dominon 
Satëa e adhuron Zotin në aspektet e ndryshme 
të tij. 


Njeriu me temperamentin Rajas e adhuron 
fuqinë dhe pasurinë, ndërsa ata tek te cilët 
dominon temperaenti Tamas i adhurojnë 
shpirtërat e të vdekurve, dhe krijojnë Zotëra nga 
fantazmat e parardhësve të tyre. 


Është e mundur që t'injef njerëz që kanë natyrë 
djallëzore dhe mortifikojnë trupin e tyre në 
mënyra që nuk janë të preferuara në skriptat 
tona. Ata e bëjnë këtë për shkak të fuqisë së 
epsheve të tyre dhe të varësisë së tyre me 
objektet që i kanë mbushur me egoizëm dhe 
kotësi. Ata në marrëzinë e tyre e dobësojnë 
arsyen dhe më zemërojnë shumë mua që jam 
brenda në trupin e tyre. 


Ushqimi i cili u pëlqen njerëzve të ndryshëm 


gjithashtu përfshin tri lloje të tyre dhe po ashtu 
lidhet me flijimet, sakrificat, praktikat si edhe 

me lëmoshën. Tani dëgjo, sepse kështu mund t'i 
identifikosh dhe të i dallosh. 


Njeriu me Satëa merr ushqime të cilat e rrisin 
forcën e vitalitetit, energjinë dhe shëndetin e 
tyre. Ky lloj i ushqimit ua shton kënaqësitë e 
jetës fizike dhe të asaj mentale. Ato ushqime 
kanë lagështi, janë qetsuese, të freskëta dhe të 
këndshme. 


Njeriu me temperamentin Rajas preferon 
ushqime të hidhura, mëlmesa, erëza dhe 
ushqime pikante që përmbajnë acide që djegin. 
Këto ushqime nuk janë të dobishme dhe nuk u 
bëjnë mirë dhe e çrregullojnë disponimin 
emocional dhe mendor. 


Njerëzit me gjendjen Tamas ndjejnë kënaqësi 
perverse nga ushqime të cilat nuk janë të 
freskëta, që janë pa shije, të kalbura dhe të pa 
pastërta. 


Ata ushqehen me ushqimet që dikush i ka lënë 
apo i ka hedhur. 

Në qoftë se njeriu ofron sakrifica dhe flijohet 
përmes regullave dhe instruksioneve të 
skriptave tona dhe nuk dëshiron asnjë përfitim 
për veten e tij atëherë është inspiruar nga Satëa. 
Zemra e tij është e qetë dhe e fiksuar në flijimin 
dhe sakrificën për hir të saj. Ndjenja e 
brendshme ndaj detyrës këta njerëz i shtyn të 
veprojnë në këtë mënyrë. 


Ti duhet ta kuptosh se performanca e flijimit 
dhe e sakrificës vetëm sa për t'u parë me 
shpresën e përfitimit hyjnor frymëzohet nga 
energjia Rajas. 


Ata që flijohen dhe sakrifikojnë të inspiruar nga 
Tamas nuk i përfillin instruksionet e skriptave 
tona, nuk dhurojnë asgjë ushqimore, as nuk 
luten e përkushtohen, e as nuk i japin dhurata 
klerikëve dhe nuk kanë aspak besim. 


Nderimi ndaj hyjnisë i të urtëve, mësuesve, 
profetëve thekson domosdoshmërinë e 
mendimit dhe veprimit të drejtë, që nuk i 
shkaktojnë dëm askujt që dallohen me pastërti 
fizike, pastërti të seksit , që janë praktikat më të 

preferueshme për trupin. Këto janë praktika të 
cilat duhet t'i ushtrojë njeriu me ashpërsi të 
disiplinës dhe njeriu i përkushtuar. Këta janë 
njerëzit që flasin dhe nuk lëndojnë asnjëherë 
askënd, ata janë të sinqertë, dhe e thonë vetëm 
atë që ka hije, janë të dobishëm dhe studijojnë 
rregullisht skriptat tona. 


Këto janë praktikat e veprimit dhe të të folurit, 
janë praktikat e kultivimit të qetësisë, simpatisë 
dhe meditimit në Atman duke tërhequr 
mendjen nga objektet e sensualitetit. Me 
integritet dhe me këto motive ata zbatojnë 
praktikat e mendjes dhe arsyes hyjnore. 


Në qoftë se njeriu i praktikon këto tri lloje të 
praktikave me devotshmëri e me besim të 
iluminuar dhe pa kërkesa për shpërblime, 
atëhere themi që natyra e tij është me Satëa. 

Praktikat që ushtrohen nga krenaria egoiste, për 
pëfitime materiale, për ndere dhe adhurime i 
përkasin energjisë dhe natyrës së guna-s Rajas. 


Efektet e saj nuk zgjatin sepse u mungon 
koherenca. 

Praktika e njerëzve me natyrën e Tamas-it është 
rezultat i veprimit me qëllim jo racional dhe 
pasionant ose për qëllime eksitimi, shqetësimi, 
për nxehje, për torturimin e vetvetes, ose për të 
dëmtuar dikënd tjetër. 


Dhuratat mund të jepen vetëm nga njerëzit te të 
cilët dominon temperamenti Satëa, nëse u jepen 
vetëm njerëzve që e meritojnë në kohë dhe në 
vendin e duhur dhe jo për lëshimet dhe gabimet 
e kaluara ose me shpresa për shpërblime në të 
ardhmen domethënë vetëm nga njerëzit që ë 
dinë se është veprim i drejtë nëse jep e dhuron. 


Dhurata që jepet me motive egoiste, me shpresë 
të kompensimit e të rikthimit prapa të ndonjë 
dhurate tjetër, ose dhurata që jepet me përtesë, 
pa dëshirë është karakteristikë e njerëzve me 
energjinë Rajas. 


Nga njerëzit me temperamentin Tamas japin 


dhurata për njerëzit që nuk e meritojnë, ata 
japin në kohën dhe në vendin e gabuar, me 

mospërfillje dhe pa ndjenja solidariteti me 
personin që merr dhuratën. 


“OM, TAT, dhe SAT”: janë tri fjalët që e 
përcaktojnë Brahman nga të urtit, të mbarët, nga 
Vedat dhe ritet sakrifikuese që e kanë origjinën 
nga kohërat e lashta. 


Shprehja “OM” gjithmonë theksohet nga të 
devotshmit e Brahman-it pikërisht ashtu si 
shpjegojnë praktikat nga skriptat tona para çdo 
akti të flijimit, të sakrifikcës ose dhënies së 
lëmoshës. ë 


Shprehja “TAT ” ecila e ka kuptimin e absolutes, 
thonë ata që e kanë fituar lirinë, të cilët nuk kanë 
dëshirë që me veprimet e tyre të marin 
shpërblime, dhe kur janë gati për të bërë 
sakrifica, ose për dhënë lëmoshë, ose kur 
ushtrojnë praktika spirituale. 


Shprehja “SAT” e ka kuptim e të së mirës dhe 


ekzistencës. Kjo shprehje dhe praktikë 
gjithashtu e ka kuptimin e punës së mbarë, të 

këmbënguljes për sakrifikim, ose për dhënien e 
lëmoshës. 


Në qoftë se njeriu bën sakrifica, nëse jep dhurata 
ose ushtron praktikë spirituale pa drejtimin e 
besimit në Brahman atëhere ai e ushtron 
veprimin “ASAT”( e kundërta e Sat ), diçka që 
nuk është reale dhe që nuk mund të prodhojnë 
rezultat të mirë në këtë botë ose në botën e 
ardhme. 

KAPITULLI I TETËMBËDHJETË 


YOGA E RENUNCIMIT 


Arjuna: Tani dua të ta mësoj të vërtetën për 
renuncimin, dhe jo varësinë apo jo lidhshmërinë 
dhe cili është dallimi ndërmjet këtyre dy 
principeve” 


Krishna: Të urtët dhe të arriturit shpjegojnë se 
renuncimi e ka kuptimin e të hequrit dorë në 
mënyrë komplete nga të gjitha veprimet që janë 
të motivuara nga pasionet, epshet dhe dëshirat. 


Ata shpjegojnë se jo varësia apo jolidhshmëria e 
nënkupton braktisjen e fryteve të veprimeve, 
aksioneve dhe punëve të njeriut. Disa filozofë 
kanë deklaruar se çdo lloj i aksioneve duhet të 
braktiset sepse përmban një dozë të së keqes në 

vetvete kurse disa të tjerë shprehen se aktet e 
flijimit, të sakrificës dhe të lëmoshës nuk duhet 
të ndërpriten. 


Tani do ta shpjegoj të vërtetën e kësaj çështjeje. 
Aktet e flijimit , të sakrificës , të lëmoshës dhe 
praktikat spirituale nuk duhet të ndërpriten 
sepse performancat e tyre janë të nevojshme pasi 
që janë mjete të purifikimit për të gjithë ata që i 
kuptojnë në mënyrë të drejtë. Mirëpo të gjitha 
këto akte duhen të bëhen pa lidhshmëri për 
frytet e tyre të veprimit. Ky është mendimi dhe 
gjykimi im final të cilët i kam për këtë çështje. ' 


Duhet theksuar se ka të tri lloje të Renuncimit. 
Në qoftë se njeriu në injorancën e tij i renuncon 
veprimet të cilat skriptat tona urdhërojnë që të 
bëhen, atëhere ky renuncim është i inspiruar nga 


Tamas. 


Nëse njeriu abstenon nga çfarëdo qoftë veprimi 
vetëm sepse ai përputhet me karakterin e tij ose 
për arsye se frikësohet nga ndonjë dhimbje 
trupore, ky lloj renuncimi është rezultat i 

frymëzimit nga Rajas. Ai nuk mund ta përfitojë 
asnjë benefit nga ky renuncim. 


Mirëpo, në qoftë se njeriu e bën ndonjë veprim 
i cili është sanksionuar në skriptat tona për 
shkak të ndjenjës së detyrës dhe obligimit, duke 
renoncuar të gjitha frytet e veprimit të tij, atëhere 
ky renuncim është i inspiruar nga Satëa. 


Në qoftë se njeriu është i pajisur me këtë 
sakrificë dhe bën diskriminim spiritual duke 
qenë i iluminuar me këtë dituri të Atman-it 
atëherë për të nuk ka kurrëfarë dyshimesh. Në 
këtë rast ai nuk largohet nga performanca e 
veprimeve që nuk përputhen me personalitetin 
e tij, por as nuk ka ndonjë dëshirë të madhe për 
veprime që përputhen me karakterin e tij. 


Asnjë njeri nuk mund t'i braktisë plotësisht të 
gjitha veprimet, por ai që i braktis frytet e 
veprimeve të veta atëherë ka arritur 
jovarshmërinë apo jo lidhshmërine me ato. 


Ata që ende nuk kanë arritur t'i renuncojnë 
egon dhe dëshirat e veta, çdo veprimi tyre sjell 

tri lloje të fryteve të veprimeve: të këndshme, të 
pakëndshme dhe të përziera apo mikste nga të 
dyjat. 


Këto veprime nga secila vijnë në kohën e 
caktuar. Ata që kanë renuncuar egon dhe 
dëshirat e egos s'do t'i kenë si fryt të veprimit. 
në këtë e as në botën tjetër. 

Të gjitha veprimet tona përbëhen nga pesë pjesë 
ashtu siç është theksuar në skriptat tona dhe na 
mësojnë për urtësinë me qëllim që ta thyejmë 
skllavërinë e shkaktuar nga veprimet tona. 


Prandaj dëgjo dhe mëso edhe këto çështje: 

E para është trupi, pastaj vjen Egoja që nxit 
veprimin apo bërjen, pastaj vijnë organet e 
shqisave dhe të aksioneve, të lëvizjeve dhe të 
jetës në trup dhe në fund, Hyjnia i cili gjendet 
në brendësinë e shpirtit tonë. 


Çfardo lloj i aktivitetit qoftë i mirë apo i keq, 


fisnik apo i lig, e folura e mendjes, ose e trupit, 
të gjitha këto veprime i bëjnë të gjithë. 

Njeriu sheh në mënyrë të gabuar nëse e ka 
vemendjen e gabuar. 


Ai që sheh Atman, mendja e tij është e spastruar 
sepse çdo veprim e sheh si punë të shpirtit. Ai 
mendja e të cilit qëndron përtej varshmërisë dhe 
lidhshmërisë është i panjollosur nga egoja dhe 


lidhur edhe pse mund të vrasë me mijëra njerëz, 
ai nuk është vrasës. 


Janë tri gjëra të cilat e motivojnë aksionin: 
dituria që njeh dhe ajo që është e njohur. 


Janë tre përbërës të aksionit: instrumenti, qëllimi 
dhe autori i veprimit. 


Sankhya është një formë e filozofisë që 
shpjegon se dituria, aksioni dhe autori i tyre janë 
të tri lloje, në bazë të të cilave dominon Guna në 


secilin prej tyre. 


Dëgjo edhe këto shpjegime për natyrën e tyre: 


156 


Bhagavad Gita 


Është dituria të cilën e përfshin Satëa, që i njeh 
si një qenie të vetme të pavdekshme çdo krijesë, 
edhe pse dihet se ka dallim ndërmjet çdo krijese. 


Dituria që vjen nga Rajas nuk njeh asgjë tjetër 
pos vetëm ndarje, diferenca, shumë shpirtra në 
shumë krijesa, të gjithë të ndryshëm secili i 
ndarë nga tjetri. 


Dituria e njohur si Tamas nuk njeh arsyen dhe 
vizioni i saj është i shtrembëruar sepse mendon 
se një pjesë, në të vërtetë është tërësia dhe në 
këtë mënyrë e keq-kupton natyrën. 


Veprimi në detyrën e shenjtë i bërë pa 
varëshmëri dhe lidhshmëri e jo si dëshirë për 
kënaqësi ose si kompulzion ,që vjen nga urrejtja, 
nga ana e të cilit nuk ka interes nga frytet e 
veprimit , kjo energji vjen nga Satëa. 


Veprimi vjen nga Rajas nëse bëhen përpjekje të 
mundimshme kundër natyrës së tij, të nxitura 
nga epshet ose nga detyrimi si dhe nga pasionet 


e Egos. 

Veprimi i kryer në momentin e deziluzionit i cili 
nuk është llogaritur as nuk ka çmim me të cilin 
shpenzohet energjia dhe forca si dhe shpenzohet 
thesari, me qëllim dhe dëshirë që të dëmtohet i 
huaji, nga ana e atij, që nuk e vlerëson dhe 
analizon fuqinë e vet për ta kryer këtë veprim 
shkaktohet nga Tamas. 


Njeriu i cili vepron i çliruar nga dëshirat dhe 
pasionet egoiste, ai që nuk mburret me veprimet 
e tij, ai që është energjik, i qëndërueshëm, i 
paprekur nga triumfet dhe i pabezdisur nga 
dështimi është ai në të cilin dominon 
temperamenti Satëa. 


Ai që vepron nën ndikimin e dëshirave të 
ndryshme duke qenë i prirur nga përfitimet, që 
është etshëm për lavdi, që është brutal, lakmiqar 
dhe i ndyrë ai i gëzohet shumë shpejt nga fitoret 
dhe menjëherë dëshprohet nga dështimi është 
tipi në të cilin dominon temeperamenti i Rajas 


Njeriu që vepron me indiferencë, zemra e të cilit 
nuk qëndron aty ku kryhet vepra, i marri, 


kokëforti, gënjeshtari, qëllim-keqi dhe që 

kënaqet duke i shtyrë punët për më vonë, aii cili 
shumë shpejt dorëzohet është njeriu në të cilin 
dominon temperamenti i Tamas 


Ekzistojnë tri lloje të vetëdijes dhe tri lloje të 
determinimit, varësisht se cila Guna mbizotëron. 
Tani dëgjo shpjegimin e plotë për secilën prej 
tyre sipas radhës. 


Njeriu i pajisur me vetëdijen me natyrën Satëa, i 
cili mund ta dallojë masën e rrugëtimit të 
renuncimit dhe të dëshirave të të tjerëve ai e di 
se cilat veprime janë të drejta dhe cilat të 
padrejta, cilat gjëra janë të sigurta dhe cilat të 
rrezikshme, çka e bën shpirtin të varur dhe çka 
e çliron. 


Por nëse vetëdija nuk është e aftë ta dallojë me 
saktësi se çfarë është e drejtë dhe çfarë është e 
padrejtë, ose që duhet bërë e që nuk duhet bërë, 
i përket natyrës dhe temperamentit të Rajas. 


Në qoftë se vetëdija e njeriut është thellësisht e 
kapluar nga injoranca dhe e merr gjënë e gabuar 


për të drejtë dhe çdo gjë e sheh në mënyrë të 

shtrembëruar, atëhere ky ka temperament dhe 
natyrë të Tamas. 


Determinimi i frymëzuar nga Satëa asnjëherë 
nuk heziton. Ai forcohet nga praktikat të Yoga- 
s, dhe njeriu që ka këtë lloj të përcaktimit e arrin 
kontrollimin absolut të mendjes dhe shqisave si 
dhe posedon energji vitale. 


Në anën tjetër Rajas-i inspiron dhe nxit atë lloj të 
determinimit me të cilin njeriu e përcjell objektin 
e aspiratave dhe dëshirave të tij ose këkon pasuri 
apo vepron nga detyra duke kërkuar shpërblime 
dhe gratifikim personal si dhe avantazhe të 
ndryshme. 


Për ndryshe determinimi që vjen nga Tamas-i 
nuk është asgjë tjetër pëeveçse abstenim i cili 
ndikon që njeriu me kokëfortësi ta refuzojë 
eleminimin e plogështisë, frikës, mjerimit, 
kotësinë si edhe dëshprimin. 


Tani o Arjuna, do të shpjegoj se cilat janë tri 
llojet e lumturisë. 

Ai që e njeh Atman e njeh lumturinë, Atman, që 
është i lindur nga dituria, hareja dhe Satëa. 


Kënaqësia e tij është e madhe pas shkollimit që 
ka bërë, ndonëse e hidhur në fillim, por në fund 
. bëhet shumë e ëmbël, kur përfundojnë të gjitha 
pikllimet e tij. 


Shqisat gjithashtu përjetojnë kënaqësi në 
martesë dhe në kontakte me gjërat e botës 
sensuale. Kënaqësia e ëmbël në fillim nëse është 
e vendosur në Rajas më vonë shndërrohet në 
idhtësirë dhe helm. 


Ushqimi i Tamas është rehatia e marrëzisë, 
kotësia dhe përtacia për shkak të gabimit 
kokëfortë, sepse që nga fillimi e gjer në fund janë 
vetëm deziluzion. Nuk ka krijesë në këtë botë e 
as ndërmjet hyjnive në qiell që është e lirë nga 
këto tri Guna, që shkaktohen nga Prakriti. 


I urti dhe lideri, zotëria dhe skllavi, të gjithë e 


kanë detyrën e vet, të përcaktuara nga natyra 
dhe e të lindura nga Guna-t. 

Detyra e të urtit e përcaktuar nga natyra është të 
jetë i qetë dhe trankil në mendje e në shpirt. Ai 
duhet ta kontrollojë vetveten, të jetë konsekuent, 
i pastër, i drejtë dhe i butë. Gjithashtu duhet ta 
përcjellë urtësinë, ta mësojë dhe ta njohë 
Atman-in i palëkundur në besim dhe në të 
vërtetën e cila qëndron në Brahman. 


Detyra e liderit e përcaktuar nga natyra është që 
të jetëi guximshëm e të mos dridhet nga frika, 
të jetë i patrembur, delikat në aftësi, me 
shkathtësi të madhe në luftë dhe sundimtar i 
vendosur. 


Të tjerët lindin me detyrë për të siguruar të 
mirat, tregtarët, pastaj kultivuesit, ata që rrisin 
bagëtinë, e të tjerë që domethënë se puna e të 
gjithë njerëzve është detyrë e përcaktuar për ata 
dhe është natyra e tyre. 


I tërë njerëzimi është i lindur për të arritur 


perfeksionin dhe të gjithë mund ta arrijnë nëse 
e ndjekin natyrën e tij.: 

Tani do të dëgjosh se si mundet njeriu të arrijë 
perfeksionin nëse ia përkushton veten punës e 
cila është e natyrshme për atë. 


Njeriu mund ta arrijë perfeksionimin nëse i 
kryen detyrat e veta si akte të adhurimit të 
Perëndisë i cili është burimi i Universit, ai që 
krijon çdo veprim dhe i cili është i pranishëm 
gjithkund. 


Detyra e natyrshme e njeriut edhe kur duket se 
nuk është e kryer në mënyrë perfekte është më e 
mirë se ajo që nuk është e natyrës së tij edhe kur 
është bërë në mënyrë perfekte. 


Në qoftë se njeriu vepron në përputhje me ligjin 
e natyrës së vet ai nuk do të bëjë mëkate, prandaj 
askush nuk duhet të shmanget nga puna e 
natyrës së vet ndonëse mund ta bëjë në mënyrë 
jo perfekte. Është e njohur se çdo veprimi njeriut 
është rezultat i jovarshmërisë dhe 
jolidhshmërisë me mjeshtrinë, rezultat i lirisë, 
nga dëshira joegoiste, nga renuncimi përmes të 
cilave arrihet unioni me Brahman i cili gjendet 
përtej aksionit dhe përtej veprimit. 

Mëso nga unë, 0 biri i Kuntit, se njeriu i bërë 
perfekt në këtë mënyrë, bëhet Një me Brahman, 
që është qëllimi i çdo urtësie. 


Në qoftë se mendja dhe zemra çlirohen nga 
deziluzioni dhe vihen në unitet me Brahman me 
vullnet të fortë dhe me qëndrueshmëri ai i 
mposht sensualitetet e tij atëherë kur shikimi, 
shija dhe zëri braktisen pa keqardhje e aversion 
sidomos në qoftë se njeriu kërkon vetmi, ha 
ushqim pak dhe e frenon gjuhën, mendjen dhe 
trupin e tij. 


Nëse njeriu vazhdimisht është i angazhuar në 
meditim për Brahman dhe në të vërtetën. Nëse 
me sakrificë e largon kotësinë, dhunën, 
krenarinë, epshin, zemërimin, si edhe 
posesivitetin dhe tërësisht çlirohet nga 
sensualiteti dhe Ego-ja dhe qëndron i qetë në 
zemër, atëherë Ky njeri është i gatshëm për 
unitet me Brahman dhe është nga brendësia i 
lidhur me Brahman, i qetë në mendje, nuk është 
i pikëlluar dhe nuk shpreh dëshirë dhe pasion 
për gjëra të veçanta duke konsideruar dhe 
pranuar çdo njeri në botë, të barabartë. 

Atëherë ai më do mua më së shumti. Ai që më 
do mua, tregon që më njeh dhe më pranon si 
qenie supreme duke njohur natyrën time të 
brendshme dhe të vërtetën se në fakt unë jam i 
pacenueshëm dhe i pavdekshëm. 


Me këtë dituri ai në të njejtën kohë hyn në 
qenien time. 


Atëherë çdo gjë që bën në të vërtetë është afrim 
me mua i gatshëm për t'mu dorëzuar plotësisht. 


Në sajin tim ai e gjen vendin e përjetshëm, dhe 
të pandryshueshëm. 


Prandaj secili njëri mentalisht duhet të heqë 
dorë nga të gjitha veprimet e veta për t'mi dhënë 
mua duke më konsideruar si më të dashurin tij 


dhe duhet ta dijë se unë jam strehimi i vetëm për 
të. 


Prandaj, o njeri qëndro gjithmonë i bashkuar 
me zemrën tënde dhe me vetëdijen tënde me 
mua. Vetëm i unifikuar me mua dhe falë meje 
mund t'i kapërcesh të gjitha vështërsitë. 

Ndërsa nëse zemra të shpie në mendjemadhësi 
dhe atëherë nuk kujdesesh për mua me siguri 
do tëjesh i humbur. Nëse me kotësinë tënde heq 
dorë nga kjo luftë atëherë vendimi yt është i 
dëmshëm ndërsa natyra jote do të nxisë për të 
vepruar keq sepse vetë ke krijuar Karma që të 
bën të varur dhe të pafuqishëm me forcën e saj, 
ndërsa ti do të veprosh ashtu siç të nxit 
injoranca jote dhe do ta pësosh. 


Perendia jeton në zemrën e çdo krijese dhe ai i 
sjell rrotull nëpër rrotën e tij në Maya. Hyr në 
strehim të plotë të Perëndisë. Në sajë të Tij do ta 
gjesh paqen supreme dhe do të arrish gjendjen 
përtej çdo ndryshimi. 


Deri tani ta shpjegova urtësinë dhe sekretin e 
çdo sekreti prandaj mendo për këtë çështje dhe 
vepro me kujdes ashtu si mendon se është më së 
miri për ty. 


Këto janë fjalët e fundit që po t'i them lidhur me 
të vërtetën më të thellë. 

Po t'i them për të mirën tënde. Ti je shoku të 
cilin e zgjodha dhe e dua. 

Prandaj ma jep zemrën tënde, më duaj, më 
adhuro dhe gjithmonë mu përkul vetëm mua. 


Në këtë mënyrë do të më gjesh dhe ky është 
premtimi im për ty sepse të dua shumë. 


Vendosi të gjitha detyrat tua në mua, sepse jam 
streha jote dhe mos u frikësoi 


Dije se unë do të shpëtoj nga mëkati, nga varësia 
dhe lidhshmëria e skllavëria. 


Këtë dije, asnjëherë mos ia trego këto gjëra atij 
që nuk ka kontroll mbi vetveten që nuk është i 
përkushtuar me devotshmëri apo dikujt që nuk 
ka respekt për mësuesin e vet si dhe dikujt që 
tallet me mua. 


Shpjegoja këto të vërteta supreme vetëm atij që 
më do dhe i cili i arsimon të devotshmit ndaj 
meje dhe që me siguri do të vijnë tek unë. 

Askush dhe asnjë i dashur nuk mund të më bëjë 
shërbim më të madh se ai që i bën këto veprime. 
Nëse dikush mediton me këtë diskurs hyjnor 
unë do ta konsideroj se ai më adhuron me 
shpirt. 


Nëse njeriu i dëgjon këto fjalë, asnjë i dashur me 
besim në këtë botë nuk do të dyshojë se ai do të 
jetë i çliruar nga mëkatet dhe do të arrijë në 
parajsën e të drejtëve. 


A i ke dëgjuar me vëmendje o Arjuna të gjitha 
gjërat që t'i shpjegova dhe a t'i hoqa deziluzionet 
dhe injorancën tënde” 


Arjuna: Falë teje o Zot të gjitha deziluzionet e 
mia janë hequr. 


Mendjen e kam të fortë dhe të gjitha dyshimet që 
kam pasuri kam eliminuar dhe unë të adhuroji 


Sanjaja: Këto qenë fjalët që ma tronditën zemrën, 
ky qe diskurs i mrekullueshëm që e dëgjova nga 
goja e princit me shpirt të madh dhe nga vet Zoti 
Krishna. Jo nga goja mortale e njeriut, por në 

sajë të mjeshtrit mistik Vyasa mësova Yoga 
supreme nga mësuesi më i madh i Yogës. 


Unë, gjithmonë do të gëzohem o mbret, dhe do 
ti kujtoj të vërtetat e shenjta dhe të 


mrekullueshme që Krishna ia tregoi mikut të 
vet. 


O mbret i madhërishëm unë jam i kënaqur dhe 
e evokoj vazhdimisht gëzimin e momentit kur 


e pashë formën më të ëmbël e të shkëlqyer të 
Krishna-s. 


Aty ku është Krishna është Arjuna më i madhi 
ndërmjet shigjetarëve dhe e di se aty janë paqja, 
e mira, triumfi dhe lavdia. 


“OM”- paqe, paqe, paqe' 

APPENDIX 1 


KOZMOLOGJIA E GITA-s 


Si edhe veprat tjera të literaturës religjioze të 
kultures hinduiste edhe Gita është e bazuar në 
sistemin e definicuar qartë në kosmologjinë e 
tyre. Fakti i parë dhe kryesor qendror është 
realiteti i Brahman-it i cili është Hyjnia kryesore. 


Ai kurrë nuk mund të përcaktohet apo të 
shprehet plotësisht. 


Upanishadat në Veda theksojnë se Brahman-i 
është vetë ekzistenca, dituria, dhe shkëlqimi i 
lumturisë absolute por këto nuk janë atributet e 
vetme. 

Nuk mund të thuhet se Brahman ekziston, por 
është vetë ekzistenca. 


Ainuk është i urti ose i lumturi por është dituria 
dhe lumturia vetë. 


Një metodë tjetër më e pranueshme për mendjen 
tonë është shprehja: Brahman-i nuk është ky apo 
al . deri në momentin kur i gjithë Universi të 
eliminohet dhe të mbetet vetëm Brahman. 


Duke qenë absolutisht gjithmonë i pranishëm 
Brahman qëndron në çdo krijesë dhe në çdo 
object bile në gurë dhe në dritën e diellit. 


Për këto arsye , konsiderojmë se Brahman duhet 
të quhet edhe Atman si sinonim që tregon se 
ndërmjet tyre nuk ka dallim. 


Atman-i dhe Brahman-i janë një. Në qoftë se 
Brahman-i mnë realcion me universin 
konsiderohet si Zoti i personnifikuar atëherë 
edhe Ishëara, perendia, me atributet që ka, 
përmban të gjitha kualitetet hyjnore të 
dashurisë, mëshirës, pastërtisë, drejtësisë, 

diturisë dhe të së vërtetës. Brahman-i është 
absolut dhe supremativ përtej çdo veprimi. 
Për këtë arsye nuk mund të thuhet se Brahman- 
i krijohet apo shkatërrohet. Perendia i lidhur me 
fuqinë e Brahman-it që ka krijuar këtë univers, 
ka fuqi ta prezervojë dhe ta tretë atë. Kjo 
simbiozë ndërmjet Brahmanit dhe perendisë 
nuk duhet të kuptohet si dualizëm. Fuqia e tij 
nuk mund të ndahet nga Brahman ashtu siç nuk 
mund të ndahet nxehtësia nga zjarri. 


Përmes analizës filozofike nuk është e mundur 
të zbërthehet ky mister i mrekullueshëm. 


Koncepti i Isheara-s përfaqëson të gjitha 
aspektet me të cilat intelekti njerzor mund ta 
njohë Zotin. 


Brahman-i në kuptimin absolut nuk mund të 
njihet nga mendja racionale dhe koshienca. Ai 
mund të sprovohet vetëm në gjendjen 
superkoshiente e cila mund të sendërtohet nga 
shenjëtorët, të urtit të quajtur Samadhi, ose 
Unisoni me vetë Zotin. 

Metodat dhe mënyrat për të arritur në këtë 
gjendje janë shpjeguar detajisht në Bhagavad - 
Gita. 

Në qoftë se e bëjmë një ndarje nga bota e 
sensualiteteve me anë të sakrificave, 
diskriminimit, disiplinave spirituale dhe 
meditimit, atëherë mendja krijon mundësinë të 
përqëndrohet brenda vetvetes dhe ta realizojë 
praninë e Atman-it. 


Kjo në fakt është teknika e të gjitha praktikave 
mistike të prezantura nga të gjithë mjeshtrit 
botërorë. Në Indi më tutje janë personifikuar tri 
funksionet apo aspektet e zotit, si Brahma, 
Vishnu dhe Shiva. Brahma përfaqëson 
funksionet hyjnore të krijimit të universit, 
Vishnu të prezervimit (të mbrojtjes) dhe Shiva të 
tretjes, e jo të shkatërrimit që rëndom e 
nënkuptojnë njerëzit. 


Me që Universi është subjekt i fuqisë së 
përjetshme të Brahmanit ai është edhe pjesë e 
procesit që nuk ka fillim as mbarimi cili alternon 
ndërmjet dy fazave të saj, të potencialitetit dhe 
të ekspresionit. 

Në fund të çdo cikli kohor, të quajtur Kalpa, 
Universi tretet në gjendje të farës, e cila është 
faza potenciale apo nata e Brahmës që pret 
kohën për t'u paraqitur faza e ekspresionit apo 
dita e Brahmës. 


Krijesat e këtyre botërave që janë subjekte të 
këtyre cikleve vazhdimisht paraqiten, rilinden 
dhe treten. Ato paraqiten në formën e 
pamanifestuar, derisa të vijë koha që të 
manifestohen përsëri. 


Kjo fuqi e Brahman-it është baza e mendjes dhe 
e materies e cila quhet Maya. Kur dëshiron, zoti 
paraqitet në formë të caktuar dhe e krijon trupin 
e vet nga Praktiti por përsëri e mban në kontroll 
Prakritin edhe pse paraqitet si formë në mesin e 
njerëzve. Ky është dallimi ndërmjet reinkarnimit 
të njeriut dhe Hyjnisë. Njeriu po ashtu është 
Atman, por është edhe subjekt i Prakritit dhe 
për shkak të tij nuk beson se është Atman. Për 
të arritur unisonin me Atman-in duhet të 
përballohet dhe tejkalohet ky deziluzion dhe të 
realizohet liria. 

Njeriu i çliruar në këtë mënyrë më nuk mund të 
rilindë sespe nuk është subjekt i Prakriti-t, te 
reinkarnimi hyjnor nuk është as subjekt i kësaj 
fuqie dhe hyne del nga Universi kur të dojë. 


Hinduizmi e pranon besimin në shumë 
reinkarnime hyjnore duke përfshirë Krishna-n 
Buddha-n, Krishtin dhe thekson se do të ketë 
edhe shumë të tjerë: “Në çdo kohë, unë 
kthehem, që të sjell hyjninë, të shkatërroj 
mëkatin e mëkatarit dhe ta vendos drejtësinë”. 


Prakriti është i përbërë nga tri forca apo energji 


të njohura si Guna. Ato janë Satëa, Rajas dhe 
Tamas. 


Gjatë natës së Brahma në fazën e potencialitetit, 
këto Guna qëndrojnë në ekuilibrim të plotë, 
kështu që Prakriti mbetet i padiferencuar. 


Atëherë krijesa është e shqetësuar nga shulbraj, 
kurse guna-t fillojnë të futen në kombinime të 
ndryshme të cilat korrespondojnë me forma të 
ndryshme të mendjes dhe materies. 

Karakteristikat e tyre mund t'i shohim në 
produktet të botës fizike dhe psikike. Ne botën 
fizike, Satëa i paraqet të gjitha gjërat puro, të 
pastërta , të qarta dhe delikate. Rajas paraqet 
principin aktiv ndërsa Tamas principin e gjërave 
solide dhe rezistencën. 


Të tri gunat janë prezente në çdo gjë por njëra 
prej tyre gjithmonë dominon. Bie fjala Satëa 
predominon në dritën e diellit, Rajas në 
erupcionin e vullkanit dhe Tamas në gurin e 
granitit. Guna-t gjithashtu reprezentojnë stadet 
e ndryshme të evolucionit të krijesave. 


Satëa është esenca e formës e cila duhet të 
realizohet, mirëpo Tamas është pengesa për këtë 
realizim, ndërsa Rajas është forca me të cilën kjo 
pengesë mënjanohet dhe është forma esenciale 
që bëhet e manifestuar. 


Në mendjen e njeriut, Satëa e shpreh veten në 
mënyrë psikologjike në qetësi, gjakftohtësi, 
Rajas manifestohet si pasion, shqetësim dhe 
aktivitet agresiv ndërsa Tamas si marrëzi, 
përtaci dhe inerci. 

Guna-t dominojnë në mënyrë ciklike herë njëra 
herë tjetra ndërsa humori përkatësisht 
disponimi i njeriut ndryshohet në bazë të 
tipareve të guna-s që dominon në atë çast. 


Njeriu mund ta kultivojë secilën nga guna-t 
përmes veprimeve dhe mendimeve të tij si dhe 
me mënyrën e jetës së vet. Kështu, për shembull 
Tamas mund të largohet nëse kultivohet Rajas 
ndërsa Rajas mënjanohet nëse kultivohet Satëa. 


Megjithatë ideali më i lartë është mënyra të 
tejkalohet Satëa si trascendencë për të arritur në 
Atman i cili është supremativ dhe përtej Guna- 
ve. 


Në qoftë se e analizojmë evolucionin e materies 
dhe diferencimin e saj, që është rezultat i 
Prakriti-t atëherë fillojmë nga Mahat-iicili është 
baza e intelegjencës individuale. Pasta vjen 
Buddhi përkatësisht aftësia e mendjes për të 
dalluar dhe klasifikuar gjërat. Vijon pastaj 
Ahamkara, apo sensi Ego i vetvetes i cili ndan . 
personalitetin me tre funksione: 


177 


Bhagavad Gita 


1. Manas i cili pranon impresionet nga shqisat 
dhe i dërgon te Buddhi. 


2. Pesë organet e percepcionit, të parit, të 
dëgjuarit, shija, nuhatja, aroma (era) dhe prekja. 
Këtu përfshihen edhe pesë organet e aksionit: 
veprimi, gjuha, këmbët, duart, organ i evakuimit 
dhe i reprodukimit. 


3. Pesë tannmatrat esenciale: aspekti, zëri, 
prekja, shija dhe era (aroma). Kur këto pesë 
tannmatra kombinohen krijojnë pesë elemente 
të vrazhda tokën, ujin, zjarrin, ajrin dhe eterin 
nga të cilat është i ndërtuar Universi. 


' Ideali i njeriut ka vlera relative të cilat zhvillohen 
dhe ndryshojnë ndërsa qëllimi nuk është i 
dukshëm, apparent, por direktiva dhe kahja 
është e dukshme, sepse njeriu ka për mission të 
lëvizë në drejtim të idealit pikërisht si Kolombo 
që shkoi për ta zbuluar të panjohurën. Njeriu ka 
për mision që të arrijë gjithnjë e më shumë dituri 
lidhur me çdo gjë që e rrethon dhe të vendosë sa 
më shumë kontroll mbi veten dhe ambientin 
sepse në fakt ai edhe vetë është pjesë e atij 

ambienti.. Kështu edhe shkencëtarët si edhe 


Arjuna e shtrojnë të njëtën pyetje: Kushjam dhe 
çfarë jam unë 2 

APENDIX 2 


GITA DHE LUFTA 


Krishna duke e mësuar Arjunën, përdori dy lloje 
të vlerave ato relative dhe absolute të cilat filloi 
t'i aplikonte. 


Ai së pari përgjithësisht filloi përmes revulcionit 
domethënë duke bërë kthesë. Arjuna kërkoi të 
tërhiqej nga akti i vrasjes por Krishna ia 
përkujtoi kuptimin absolut se në fakt një akt i 
tillë nuk ekziston. 


Atman-i apo Hyjnia i cili gjendet brenda nesh 
është realiteti i vetëm ndërsa trupi është entitet 
që shihet prandaj ekzistenca dhe shkatërrimi i 
saj është vetëm iluzion. 

Pasi ia shpjegoi këtë, Krishna vazhdoi ta 
elaborojë problemin individual të Arjunës. Për 
Arjunën që i takon kastës së luftëtarëve, lufta 
është e drejtë. Eshtë detyrë e tij që ta mbrojë të 
drejtën dhe rendin apo sistemin qoftë edhe me 
luftë. 


Nga Gita kemi parë se sistemi kastave është 
vlerësuar si rend apo sistem natyral i gjërave në 
bazë të kapaciteteve dhe karakteristikave të 
secilit grup. Njerëzit janë ndarë në katër grupe 
dhe secili prej tyre ka detyrat, etikën dhe 
përgjegjësitë e veta të cilat duhet pranuar dhe 


kjo është mënyra e vetme për zhvillimin 
spiritual. 


Njeriu duhet të lëvizë përpara nga pozita ku 
gjendet por nuk mund të kërcejë drejtpërsëdrejti 
në absoluten sepse duhet të evulojë për ta arritur 
absoluten. 


Arjuna ka obligim të veprojë dhe është i lirë të 
bëjë zgjidhje ndërmjet dy mënyrave se si duhet 
ta performojë veprimin. Në përgjithësi, njerëzit 
janë gati gjitmonë të lidhur me dëshirat që diçka 

të arrijnë dhe kanë frikë se atë qëllim vështirë 
apo fare nuk do të mund ta arrijnë. Kjo gjendje i 
lidh edhe më shumë për këtë botë, që duket 
aparente e çuditshme dhe na nxit të veprojmë 
edhe më tepër në mënyrë të vazhdueshme. 
Megjithatë, ekziston edhe një mënyrë tjetër e 
veprimit jashtë dëshirës dhe frikës në mënyrë 
të pavarur. Kjo mënyrë sugjeron ftohtësinë, 
indiferencën dhe veprimin pa entuziazëm dhe 
kur njeriu vepron në këtë mënyrë, të gjitha 
veprimet ia përkushton detyrës dhe obligimit 
prandaj çdo aksion e trajton njësoj të 
rëndësishëm dhe vital. 


Ai qëndron indifferent vetëm ndaj suksesit apo 
dështimit, lavdërimit ose fajësimit. 


Në qoftë se puna bëhet në këtë mënyrë, Krishna 
na mëson se Si t'i arrijmë dituritë e atyre gjërave 
që janë përtej veprimit, përtej jetës përtej 
realitetit të fundit. Me arritjen e kësaj njohurie, 
nevoja për më tepër veprim fillon të shuhet 
gradualisht, dhe ne e realizojmë natyrën tonë të 
vërtetë, e cila është hyjnore , që nënkupton se 
çdo aksion në rrethana të caktuara për disa 

njerëz mund të jetë ndihmesë për rritje 
spirituale. Nëse e tërë kjo bëhet në mënyrë të 
pavarur, në frymën e lirë nga varëshmëria çdo 
e mirë dhe çdo e keqe është relative për 
individin nga kjo perspektivë në sensin e 
zhvillimit spiritual. 


Për çdo individ disa veprime janë absolutisht të 
gabuara, por në sensin dhe kuptimin më më të 
lartë asgjë nuk mund të jetë ase mirë as e keqe. 
Krishna e këshillon Arjun-ën që të luftojë. 


Nuk shtrohet këtu pyetja se a e sjell një veprimi 
keq të mirën. 


Gita nuk toleron oportunizmin e tillë. 

Arjuna duhet ta bëjë më të mirën që mundet dhe 
të ngrihet përtej të së mirës për ta bërë më të 
mirën. 

Kur bën keq kjo nuk sjell asnjë të mirë por bëhet 


edhe më i keq sepse krijohet më shumë 
varëshmëri dhe më shumë injorancë. 

Gita ndonjëherë është akuzuar se ka bërë 
sanksionimin e luftës por në fakt ajo as nuk e 
sanksionon as nuk e dënon. 


Nëse vlerësohen mungesa e aksionit dhe 
mungesa e veprimit si vlera absolute për të mirë 
ose për të keq në fakt, bëhet gabim sepse nuk 
mund të qëndrojë asnjëra dhe kjo porosi na 
paralajmëron të mos guxojmë ta gjykojmë 
askënd. Nuk mund ta shikojmë e vlerësojmë 
detyrën e fqinjit , kur me aq vëshirësi i dimë dhe 
i vlerësojmë detyrat tona. 


Një pacifist duhet të respektojë Arjuna-n. 

Arjuna duhet ta respektojë pacifistin sepse që të 
“ dhe nëse ekziston një solidaritet ndërmjet tyre, i 
cili manifestohet nëse ata të dy e përcjellin pa 
kompromis rrugën e vet autentike. Edhe ne 
mund ta ndihmojmë njëri-tjetrin vetëm atëherë 
nëse veprojmë ashtu si mendojmë se është më e 
drejtë, se është akt social i nivelit shumë të lartë. 

BHAGAVAD. GITA, Një nga shkëPe Pre 

shpirtërorë, por, është mençuria Hyjnore e drejtuar 

dashuria, lumturia. 
SS çlirojë 
veten nga të gjithë faktorët kufizues dhe të arrijë një 
gjendje të ekuilibrit të përsosur, stabilitetit të brendshëm 
dhe paqen mendore, liri të plotë nga pikëllimi, frika, 
ankthi dhe nga çdo pasiguri në jetën e tij. 

E AS 
jetën e tij, drama e ngjitjes Se 
e cila gjeneron frikë, pasiguri, mungesë të lumturisë, kjo 
gjendje e cila merr fund me rritjen e diturisë dhe 
mençurisë Hyjnore, që Zoti Krishna ofron për nxënësin e 

'ij Arjuna. 


- Bharga Das 

